MARKUS 7 - BIBLE & BUKU ENDE ONLINE\n7:1 Dung i rap marpungu ma tu jolona angka Parise dohot deba sian angka sibotosurat, naung ro sian huta Jerusalem.\n7:2 Jadi diida nasida ma deba sian angka siseanna, na jorjor mangan roti, so jolo marburi.\n7:3 Ai anggo halak Parise nang nasa Jahudi, ndang olo mangan, ia so jumolo tangkas diusa tanganna mangihuthon adat ni angka situatua.\n7:4 Na sian onan pe, ndang dipangan, so jolo diuras, jala godang dope na asing ditiop siradotan, songon pamurion di angka panginuman, gendi dohot hudon.\n7:5 Jadi disungkun angka Parise dohot angka sibotosurat ma Ibana: Boasa so diihuthon angka siseanmi adat ni angka situatua, ai ramun do tanganna mangan roti?\n7:6 Alai ninna Ibana ma mandok nasida: Sintong do dapot di hamu pangansi na sinurirangkon ni si Jesaya, songon na tarsurat i: “Dipapujipuji pamangan ni bangso on do Ahu; alai ia rohanasida dao do sian Ahu!”\n7:7 “Jala magopo do pambahennasida pasangaphon Ahu, ai patikpatik ni jolma do dipodahon nasida.”\n7:8 Ai tading do patik ni Debata dibahen hamu, laho mangaradoti adat na sian jolma.\n7:9 Laos didok ma tu nasida: Leak ma antong ditompas hamu patik ni Debata, laho mangaradoti adatmuna.\n7:10 Ai didok si Musa do nian: “Pasangap ma amangmu dohot inangmu!” Angkup ni i: “Ia na mamburai amana manang inana, sipusaon do!”\n7:11 Alai hamu mamodahon: Dohonon ni halak ma tu amana manang tu inana: Korban! Lapatanna: Pinelehon ma tagonan na patut hian pangurupingku di ho.\n7:12 Asa ndang diloas hamu be ibana paturehon agia aha di amana manang di inana pe;\n7:13 gabe disegai hamu do hata ni Debata dibahen adat na pinadalanmuna. Jala godang na suman tusi diula hamu.\n7:14 Jala dijou muse ma natorop i, ninna ma mandok nasida: Tangihon hamu saluhut ma Ahu, jala parateatehon hamu ma:\n7:15 Nda tung gabe ramun jolma binahen ni na ro sian ruar tu bagasan ibana; alai na ruar sian jolma i, i do mangaramuni ibana.\n7:16 Hamu, angka parpinggol na marbinege, pinggol hamu ma i!\n7:17 Jadi dung muli Ibana jala holang sian natorop i, disungkun angka siseanna ma Ibana siala umpama ondeng.\n7:18 Gabe didok ma tu nasida: Asa dohot do hamu hape so mangarti! Ndang dapot rohamu, na so tarbahen ramun jolma bahenon ni nasa na ro sian ruar tubagasan ibana.\n7:19 Ai so manang bongot i tu bagasan rohana; tu butuha do i laho, dung i bolong do i muse di inganan na soding, asa gabe ias do saluhutna sipanganon i.\n7:20 Alai on do: Na ruar sian jolma i, i do mangaramuni ibana.\n7:21 Ai sian bagasan, sian roha ni jolma i do ro pingkiran na jahat, parmainanon, panangkoon, pamunuon,\n7:22 pangalangkupon, pangahution, hajahaton, pangansion, pargadombuson, panorgangon, panginsahion, ginjang dohot neang ni roha.\n7:23 Na ro sian bagasan do saluhut angka hajahaton ondeng, jala angka i do na mangaramuni jolma.\n7:24 Dung i borhat ma Ibana sian i laho tu luat Tirus, jadi dibongoti ma sada jabu; naeng ma unang tarboto i di rohana, alai ndang tarbahensa buni.\n7:25 Ai ndang piga dan dibege sada inaina baritana; partondi na hodar do boruna, gabe ro ma ibana marsinggang tu jolona.\n7:26 Parbegu do ina i, sian bangso Siroponisia, jadi dipangido ma tu Ibana, asa dipabali sibolis i sian boruna.\n7:27 Alai ninna do mangalusi: Loas jolo bosur angka dakdanak; ai ndang tama buaton sipanganon ni angka dakdanak, laho mandabuhonsa tu jolo ni angka biang!\n7:28 Alai ninna inaina i do mangalusi: I do nian, Tuhan; alai dohot do angka biang, na di toru ni meja i, mangallang na pinarpisikpisikkon ni angka dakdanak!\n7:29 Gabe didok ma tu ina i: Ala ni hatami, laho ma ho; nunga ruar sibolis i sian borumi!\n7:30 Laho ma tutu nasida muli, gabe jumpangsa ma boruna i modom di podomanna: Nunga ruar sibolis i.\n7:31 Dung i borhat ma Jesus muse sian luat Tirus, laho sian Sidon sahat tu tao Galilea, mamolus sian tongatonga ni luat Sisampuluhuta.\n7:32 Jala diboan ma tu jolona sahalak na nengel huhut mangungu; dielehelek ma Ibana, asa diampehon tanganna tusi.\n7:33 Jala diboan ma ibana tu na suhi, holang sian natorop i, dijullukhon ma jarijarina tu pinggol ni halak i, dung i marsitijur ma Ibana laho manjama dilana.\n7:34 Laos manaili ma Ibana dompak ginjang, marhosa godang ma, dung i didok ma tu ibana: Hepata! Na mandok: Mungkap ma!\n7:35 Jadi mungkap ma tutu parbinegeanna, harhar ma nang ihot ni dilana, gabe tingkos ma pangkulingna.\n7:36 Jala dipopai ma nasida, unang dipaboaboa tu halak; alai lam diorai, lam gogo ma nasida mamaritahonsa.\n7:37 Jadi longang situtu ma nasida, ninna ma: Nunga denggan saluhutna dibahen Ibana, gabe marbinege do angka na nengel, jala na mangungu gabe mangkatai dibahen.\nLabel: Alkitab Bahasa Batak, MARKUS, Padan Na Imbaru


65 Judas | Alkitab TOBA\nCategory Archives: 65 Judas\nAugust 14, 2008 · 18:29\n1:1 Ahu surat ni si Judas, naposo ni Jesus Kristus, anggi ni si Jakobus, mandapothon angka na marpili, angka haholongan di bagasan Debata Ama, jala niramotan di Jesus Kristus:\n1:2 Singkop ma di hamu asi ni roha dohot dame dohot haholongon ni roha!\n1:3 Hamu angka haholongan, ringkot situtu do rohangku, mambahen surat tu hamu taringot tu haluaon hatopan i; ndang tarjua ahu so suratonku tu hamu hata mangapoi hamu, marungkil humongkop haporseaon, naung tolhas dipasahat tu angka na badia.\n1:4 Ai adong do deba halak, naung manisipi bongot, mangonai do tu nasida uhum on, naung tarsurat hian: Angka na so daulat, angka na pabalikkon asi ni roha ni Debata tu pargadombuson, gabe disoadahon nasida do Raja i dohot Tuhanta na sasada i, Jesus Kristus i.\n1:5 Alai na naeng paingotonku do hamu, angka na tangkas umboto saluhutna: Dipalua Tuhan i do nian bangsona sian tano Misir; alai dilengsehon do musengani angka na so porsea.\n1:6 Angka surusuruan pe, na so mangaramoti panggomgomionna, angka na manadingkon inganannasida hian, diparamothon do tubagasan haholomon marhitehite rante na manongtong, sahat ro di ari uhum na balga i.\n1:7 Songon Sodom dohot Gumora ro di angka huta na humaliang i, angka na marharorangon suman tu nasida, paihutihut daging na leban, gabe tudosan na solpa, taringot tu api paruhuman na salelenglelengna.\n1:8 Suang songon i ma antong nang nasida na tarpedem on, diramuni do sibukna, hu rohanasida di panggomgomion, diinsahi do angka parhasangapon.\n1:9 Alai di na marbada Mikhael, sintua ni surusuruan i, dohot sibolis i siala bangke ni si Musa, ndang hum rohana mandabu uhum paminsangon dompak sibolis i; alai didok: Dipinsang Tuhan ma ho!\n1:10 Alai anggo nasida, diinsahi do nasa na so binotona; alai na binotonasida sian bangkona hian songon di binatang na so marroha i, i do na mangago nasida.\n1:11 Marjea ma nasida, ai didalani do dalan ni si Kain, gabe tarboan do nasida binahen ni upa sipaotooto ni si Bileam, jala mago dibahen paraloon ni si Kora.\n1:12 Angka tihas do nasida, di na marsipanganon na badia hamu, angka na so mabiar gabe donganmuna sapanganan, angka na pamokmokkon dirina, angka ombun na so maraek, na niullus ni alogo, angka hau na rahar, na so marparbue, naung dua hali mate, angka naung maborgat;\n1:13 angka galumbang laut na riar, na margumogumohon hailaonna sandiri, angka bintang na lilu; holom ni na holom do dipadiri di nasida ro di salelenglelengna.\n1:14 Nunga manurirangi taringot tu nasida Henok, papitusunduthon sian si Adam, ninna do: Nunga ro Tuhan i mardongan angka na badiana, na marloksaloksa,\n1:15 manguhumi saluhutna dohot maminsang saluhut parjahat, ala ni nasa ulaonnasida na jahat na binahennasida dohot ala ni saluhut hatanasida na tois, na hinatahon ni angka parjahat dompak Ibana.\n1:16 I ma angka parmungutmungut, angka siburai soro ni arina, alai huhut diulahon hahisaponnasida, dihatahon pamangannasida do hata manggang, jumpa mangellemellem marhata dompak, mambuat laba sian i.\n1:22 Ajari hamu ma angka na ganggu roha i!\n1:23 Palua hamu ma nasida, rampas hamu ma nasida sian api; marasi ni roha ma hamu di na deba, huhut mabiar, hagigihon hamu ma nang abitna, naung niramunan ni sibukna.\n1:24 Alai hasangapon ma di Ibana na margogo mangaramoti hamu, unang tinggang, jala pajongjongkon hamu marolopolop, so martihas, tu adopan ni hasangaponna!\n1:25 Di Debata na sasada i, na paluahon hita marhitehite Jesus Kristus, Tuhanta i, di Ibana ma hasangapon, hamuliaon, hagogoon dohot parhuasoon sian mula ni mulana, nang nuaeng, nang ro di salelenglelengna! Amen.\nFiled under 2 Padan Na Imbaru, 65 Judas


Keluaran 24 (TOBA)\nI. Parpadanan ni Jahowa tu Israel 1-8. II. Diida angka sintua ni Israel do Debata 9-11. III. Diulahi si Musa nangkok tu dolok i, jala opatpulu borngin lelengna disi 12-18.\n1(I.) Dung i didok Jahowa ma tu si Musa: Nangkok ma hamu mandapothon Jahowa, ho dohot si Aron, Nadab dohot Abihu, ro di na pitupulu halak sintua ni Israel, mandaodao ma hamu marsomba Ahu.\n2Sasada si Musa pe jumonok mandapothon Jahowa, alai anggo nasida ndang jadi jumonok, bangso i pe ndang jadi nangkok rap dohot ibana.\n3Dung i ro ma si Musa, jala dipajojor tu bangso i saluhut hata ni Jahowa dohot sude angka uhum. Jadi sahata ma sandok bangso i mangalusi, didok nasida ma: Sude hata angka na pinaboa ni Jahowa, sai bahenonnami do.\n4Jadi disurathon si Musa ma sude hata ni Jahowa, jala dipasogot manogotna i, dipauli ma sada langgatan di bona ni dolok i dohot sampuludua tiang parningotan marguru sian na sampuludua marga ni Israel.\n5Dung i disuru ma angka dolidoli sian halak Israel, asa dipelehon nasida angka pelean situtungon dohot mamotongi lombu bahen angka pelean hamauliateon di Jahowa.\n6Dung i dibuat si Musa ma mudar i satonga, jala dibahen tu bagasan angka saoan; alai anggo mudar na satonganari, tu langgatan i do dipispishon.\n7Dung i dibuat ma pustaha parpadanan i, jala dijaha tu pinggol ni natorop i. Jadi didok nasida ma: Sude na nidok ni Jahowa, sai bahenonnami do, jala tangihononnami do.\n8Dung i dibuat si Musa ma mudar i, jala dipispishon tu na torop i, jala ninna ma: Ida ma, on ma mudar ni parpadanan i, naung pinahot ni Jahowa tu hamu ala saluhut hata ondeng.\n9(II.) Jadi nangkok ma si Musa dohot si Aron, si Nadab dohot Abihu ro di na pitupulu sintua ni halak Israel i.\n10Jadi diida nasida ma Debata ni Israel; ia sidegean ni patna, songon mata intan na rata riongna, jala songon rupa ni langit jumpa puasa bintang.\n11Jala ndang disurdukkon tanganna mangkahua angka sintua ni halak Israel. Jadi dung diida nasida Debata mangan dohot minum ma nasida.\n12(III.) Dung i ninna Jahowa ma tu si Musa: Nangkok ma ho mandapothon Ahu tu dolok on, disi ma ho, asa hulehon tu ho angka batu na marsurat dohot patik ro di uhum, angka naung husurati, sipodahononmu tu nasida.\n13Jadi hehe ma si Musa dohot si Josua parhaladona i, gabe nangkok ma si Musa tu dolok ni Debata.\n14Jala didok ma tu angka sintua i: Tading dison ma anggo hamu, paima mulak hami tu hamu. Antong si Aron dohot si Hur do di lambungmuna on; manang ise na marparkaro, tu nasida ma diboan.\n15Jadi dung sahat si Musa tu punsu ni dolok i, gabe dihungkupi ombun i ma dolok i.\n16Jadi mangulon ma hamuliaon ni Jahowa di punsu ni dolok Sinai, jala dihungkupi ombun i dolok i onom ari lelengna; tole papituarihon dijou ma si Musa sian bagasan ni ombun i.\n17Jala songon api na marjilam rupa ni hamuliaon ni Jahowa di punsu ni dolok i, diida halak Israel.\n18Jadi masuk ma si Musa tu bagasan ombun i laho nangkok tu dolok i gabe didolok i ma si Musa opatpulu ari opatpulu borngin lelengna.


ESRA 2 - BIBLE & BUKU ENDE ONLINE\n2:1. Jala on do pinompar ni Juda marluatluat, angka na nangkok sian habuangan, angka na binuangkon ni si Nebukadnesar, raja sian Babel tu Babel, jala angka na mulak tu Jerusalem dohot tu Juda, ganup tu hutana be.\n2:2 Angka na ro rap dohot si Serubabel, si Josua, si Nehemia, si Seraia, si Reelaia, si Mordahai, si Bilsan, si Mispar, si Bigpai, si Rehum dohot si Baana. On do bilangan ni angka baoa sian bangso Israel.\n2:3 Pinompar ni si Paras dua ribu saratus pitupulu dua.\n2:4 Pinompar ni si Sepatia tolu ratus pitupulu dua.\n2:5 Pinompar ni si Ara pitu ratus pitupulu lima.\n2:6 Pinompar ni si Pahat-Moab, sian pinompar ni si Jesua-Joab dua ribu ualu ratus sampulu dua.\n2:7 Pinompar ni si Elam saribu dua ratus limapulu opat.\n2:8 Pinompar ni si Jattu siaratus opatpulu lima.\n2:9 Pinompar ni si Sakai pitu ratus onompulu.\n2:10 Pinompar ni si Bani onom ratus opatpulu dua.\n2:11 Pinompar ni si Bebai onom ratus duapulu tolu.\n2:12 Pinompar ni si Asgad saribu dua ratus duapulu dua.\n2:13 Pinompar ni si Adonikam onom ratus onompulu onom.\n2:14 Pinompar ni si Bigpai dua ribu limapulu onom.\n2:15 Pinompar ni si Adin opat ratus limapulu opat.\n2:16 Pinompar ni si Ater sian si Hiskia siapulu ualu.\n2:17 Pinompar ni si Bisia tolu ratus duapulu tolu.\n2:18 Pinompar ni si Jora saratus sampulu dua.\n2:19 Pinompar ni si Hasum dua ratus duapulu tolu.\n2:20 Pinompar ni si Gibar siapulu lima.\n2:21 Pinompar sian Betlehem saratus duapulu tolu.\n2:22 Angka baoa sian Netopa limapulu onom.\n2:23 Angka baoa sian Anatot saratus duapulu ualu.\n2:24 Pinompar sian Asmapet opatpulu dua.\n2:25 Pinompar sian Kiriat Jearim, Kepira dohot Beerot pitu ratus opatpulu tolu.\n2:26 Pinompar sian Rama dohot Geba onom ratus duapulu sada.\n2:27 Angka baoa sian Mikhmas saratus duapulu dua.\n2:28 Angka baoa sian Betel dohot Ai dua ratus duapulu tolu.\n2:29 Pinompar sian Nebo limapulu dua.\n2:30 Pinompar ni si Magbis saratus limapulu onom.\n2:31 Pinompar ni si Elam na asing saribu dua ratus limapulu opat.\n2:32 Pinompar ni si Harim tolu ratus duapulu.\n2:33 Pinompar ni si Lod, si Hadid dohot si Ono pitu ratus duapulu lima.\n2:34 Pinompar sian Jeriko tolu ratus opatpulu lima.\n2:35 Pinompar sian Sena tolu ribu onom ratus tolupulu.\n2:36 Angka malim: Pinompar ni si Jedaia sian pinompar ni si Jesua sia ratus pitupulu tolu.\n2:37 Pinompar ni si Immer saribu limapulu dua.\n2:38 Pinompar ni si Pashur saribu dua ratus opatpulu pitu.\n2:39 Pinompar ni si Harim saribu sampulu pitu.\n2:40 Halak Lepi: Pinompar ni si Jesua dohot si Kadmiel, sian pinompar ni si Hodapia, pitupulu opat.\n2:41 Angka parende: Pinompar ni si Asap saratus duapulu ualu.\n2:42 Pinompar ni angka sijaga pintu: Pinompar ni si Sallum, pinompar ni si Ater, pinompar ni si Talmon, pinompar ni si Akkub, pinompar ni si Hatita, pinompar ni si Sobai, luhutna i saratus tolupulu sia.\n2:43 Angka Netinim: Pinompar ni si Siha, pinompar ni si Hasupa, pinompar ni si Tabaot.\n2:44 Pinompar ni si Keros, pinompar ni si Siaha, pinompar ni si Padon.\n2:45 Pinompar ni si Lebana, pinompar ni si Hagaba, pinompar ni si Akkub.\n2:46 Pinompar ni si Hagab, pinompar ni si Salmai, pinompar ni si Hanan.\n2:47 Pinompar ni si Gidel, pinompar ni si Gohar, pinompar ni si Reia.\n2:48 Pinompar ni si Resin, pinompar ni si Nekoda, pinompar ni si Gasam.\n2:49 Pinompar ni si Usa, pinompar ni si Pasea, pinompar ni si Bisia.\n2:50 Pinompar ni si Asna, pinompar ni si Meunim, pinompar ni si Nepusim.\n2:51 Pinompar ni si Bakbuk, pinompar ni si Hakupa, pinompar ni si Harhur.\n2:52 Pinompar ni si Baslut, pinompar ni si Mehida, pinompar ni si Harsa.\n2:53 Pinompar ni si Barkos, pinompar ni si Sisera, pinompar ni si Tama.\n2:54 Pinompar ni si Nesia, pinompar ni si Hatipa.\n2:55 Pinompar ni angka naposo ni si Salomo: Pinompar ni si Sotai, pinompar ni si Soperet, pinompar ni si Perida.\n2:56 Pinompar ni si Jaala, pinompar ni si Darkon, pinompar ni si Gidel.\n2:57 Pinompar ni si Sepatia, pinompar ni si Hatil, pinompar ni si Rokeret Hasebaim, pinompar ni si Ami.\n2:58 Luhut angka Netinim dohot pinompar ni angka naposo ni si Salomo tolu ratus siapulu dua.\n2:59 Jala on do huhut angka na nangkok sian Tel-Mela, Tel-Harsa, Kerub, Addon dohot Immer; alai ndang tarpajojor nasida pinompar ni amanasida i, manang pinomparna sandiri pe, manang tung sian halak Israel nasida.\n2:60 Pinompar ni si Delaia, pinompar ni si Tobia, pinompar ni si Nekoda, onom ratus limapulu dua.\n2:61 Jala sian pinompar ni angka malim: Pinompar ni si Habai, pinompar ni si Hakos, pinompar ni si Barsilai na mambuat boru sian si Barsilai, halak Gilead bahen jolmana, laos dibuat goarna i.\n2:62 Angka i ma mandiori surat aturan ni partubunasida, alai ndang jumpangsa, jadi ramun nasida dietong, laos dipabali nasida sian hamalimon.\n2:63 Dung i ro ma hata ni pangarajai mandok tu nasida: Tung na so jadi do nasida mangan sian na badia sahali, paima adong hehe malim sada mangkajongjongkon Urim dohot Tummum.\n2:64 Sandok luhutan i hira sahalak do, opatpulu dua ribu tolu ratus onompulu halak toropna.\n2:65 So padohot angka naposonasida baoa dohot parompuan, pitu ribu tolu ratus tolupulu pitu halak toropna; mangihut tu nasida do halak parende baoa dohot parompuan dua ratus halak toropna.\n2:66 Ia hodanasida pitu ratus tolupulu onom, ia hodanasida angka na marsahe dua ratus opatpulu lima.\n2:67 Ia untonasida opat ratus tolupulu lima, ia halodenasida onom ribu pitu ratus duapulu.\n2:68 Jadi dung sahat deba induk marompuompu tu joro ni Jahowa na di Jerusalem, margugu ma nasida sian lomona tu joro ni Debata, asa pajongjongonna di hajongjonganna hian.\n2:69 Marguru tu gogonasida dilehon nasida pasingkop bohal tu ulaon i onom loksa saribu dirham sere, jala lima ribu hati perak, angkup ni saratus salinan pangkean malim.\n2:70 Jadi maringan ma angka malim dohot halak Lepi, nang sian situan na torop i, ro di halak parende dohot sijaga pintu dohot halak Netinim di bagasan hutana be, sandok Israel pe di bagasan hutana be maringan.


Yosua 8 (TOBA)\nI. Angkal binahen ni si Josua dompak Ai 1-13. II. Hapapatu dohot hasisiap ni huta Ai 14-29. III. Langgatan di dolok Ebal; pasupasu dohot torutoru 30-35\n1(I.) Dung i didok Jahowa ma tu si Josua: Unang ho mabiar, jala unang tahuton! Arahon ma sandok sialo musu, jala borhat ma ho nangkok dompak Ai. Ida ma, nunga hupasahat tu tanganmu raja ni Ai dohot bangsona, ro di hutana dohot tanona.\n2Jala bahenonmu do tu Ai dohot tu rajana, songon na binahenmi tu Jeriko dohot tu rajana; holan tabantabanna dohot pinahanna, jadi do bagionmuna di hamu; alai bahen ma paronggopan sada di pudi ni huta i.\n3Jadi borhat ma si Josua dohot sandok sialo musu laho nangkok tu Ai; jala dipillit si Josua ma tolupulu ribu halak, angka na begu marmusu, jala disuru nasida bornginna i.\n4Jala ditonai ma nasida songon on: Monggop ma hamu tu pudi ni huta i; alai unang maholangku hamu sian huta i, jala managam ma saluhut hamu.\n5Alai anggo ahu dohot sandok bangso na rap dohot ahu, dapothononnami ma huta i. Jadi molo ruar nasida manjumpangkon hami, songon na parjolo i, maporus ma hami maradophon nasida.\n6Jadi ruar ma nasida mangeahi hami, paima husirang hami nasida sian huta i; ai dohononnasida ma: Maporus do nasida maradophon hita songon parjolo i. Jala di na maporus i hami maradophon nasida.\n7Hehe ma ianggo hamu sian paronggopan, jala manoluk huta i; ai lehonon ni Jahowa Debatamuna ma huta i tu bagasan tanganmuna.\n8Jala ia dung ditaban hamu huta i, surbuonmuna ma huta i dohot api; hombar tu hata ni Jahowa ma bahenonmuna. Ida ma, ahu do manonahon i tu hamu.\n9Jadi disuru si Josua ma nasida, gabe laho nasida tu paronggopan i, jala monggop nasida diholangkolang ni Betel dohot Ai, tungkan hasundutan sian Ai, laos marborngin anggo si Josua di na saborngin i di tongatonga ni bangso i.\n10Dung i manogotna i dipasogot si Josua ma parentahon angka parangan i, jala nangkok ibana dohot angka sintua ni Israel manguluhon angka parangan i tu Ai.\n11Jala sandok sialo musu na rap dohot ibana, nangkok do tolhas ro di tondong ni huta i, jala marsaro nasida tungkan utara sian Ai, holan rura sada holangholangna sian Ai.\n12Dung i dibuat ibana ma arga lima ribu halak, jala didokkon nasida monggop di holangholang ni Betel dohot Ai, tungkan hasundutan ni huta i.\n13Dung i dipaodor nasida ma parangan ni sandok parsaroan i na tungkan utara ni huta i, dohot angka na monggop i tungkan hasundutan ni huta i. Jadi mardalan ma si Josua di na saborngin i tu tongatonga ni rura i.\n14(II.) Jadi dung diida raja ni Ai songon i, humalaput ma nasida, dipasogot angka baoa ni huta i ma ruar manjumpangkon Israel laho martongtang, rajai dohot sandok naposona tu tongtangan na tiniti di jolo ni adaran, ai ndang diboto ibana naung adong monggop musuna di pudi ni huta i.\n15Jadi lumindak ma si Josua dohot sandok Israel maradophon nasida, jala maporus sian dalan tu halongonan.\n16Dung i satingting ma sandok pangisi ni huta i mangeahi, jala dieahi nasida si Josua, gabe sirang nasida sian huta i.\n17Jala ndang adong tading nanggo sahalak di Ai dohot di Betel, na so ruar mangeahi Israel, jala talak huta i ditadingkon nasida laho mangeak Israel.\n18Dung i didok Jahowa ma tu si Josua: Paunjur ma hujur na di tanganmi dompak Ai; ai nunga hupasahat tu tanganmu huta i. Jadi dipaunjur si Josua ma hujurna di bagasan tanganna dompak huta i.\n19Jadi hapogan ma angka na monggop i hehe sian ingananna, jala marlojong nasida, dung dipatoltol ibana tanganna, gabe masuk ma nasida tu huta i, jala ditaban, disiluhon nasida manurbu huta i.\n20Dung i humusor ma angka baoa sian Ai dompak pudi, gabe diida nasida ma martimpul timus ni huta i dompak langit, jala ndang adong be gogonasida maporus manang dompak dia; jala bangso na maporus dompak halongonan mulak muse mangalo dompak pangeahi.\n21Alai dung diida si Josua dohot sandok Israel naung ditaban angka na monggop i huta i, jala naung martimpul timus ni huta i, mulak nasida, jala dibunu nasida sude angka baoa sian Ai.\n22Ruar ma dohot angka nasida sian huta i manjumpangkon nasida, jadi dihapit Israel i ma nasida tuk humaliang, jala dibunui nasida, paima soadong tading sian nasida nanggo sahalak maporus manang malua.\n23Dung i ditangkup nasida ma raja ni Ai songon i mangolu, jala diboan ibana tu si Josua.\n24Jadi dung siap dibunu Israel sandok isi ni Ai angka na di adaran na di halongonan, haporusanna nilelenasida i, jala ditampuli nasida saluhutna dohot podang sun siap, gabe mulak ma sandok Israel tu Ai, jala ditampuli pangisina i.\n25Jadi sude angka na rage di na sadari i sian baoa ro di boruboru, sampulu dua ribu ma sude isi ni huta Ai.\n26Alai ndang dipasuang si Josua tanganna, na pinaunjurna i hujur i, paima sun siap sude isi ni Ai.\n27Holan pinahan dohot taban sian huta i dibagi halak Israel di nasida, hombar tu hata ni Jahowa na tinonahonna tu si Josua.\n28Jadi disurbu si Josua ma Ai, jala dibahen parturanggongan tarulang salelenglelengna rasirasa sadarion.\n29Ianggo raja ni Ai digantung do tu hau sahat ro di botari. Alai manihir mata ni ari, didokkon si Josua ma paijuron bangkena i sian hau, jala ditimpalhon nasida ma i tu baba pintu ni harbangan ni huta i, jala dipatindang di atasna sada tambak bolon sian batu rasirasa sadarion.\n30(III.) Uju i ma dipauli si Josua sada langgatan di Jahowa, Debata ni Israel di atas dolok Ebal.\n31Songon na tinonahon ni si Musa, naposo ni Jahowa tu halak Israel, songon na tarsurat di bagasan buku patik ni si Musa, sada langgatan sian batu angka na sobinarbar, na so hona bosi, gabe dipelehon ma di ginjangna angka pelean situtungon tu Jahowa, jala dipelehon angka pelean hamauliateon.\n32Dung i diuhirhon ibana ma disi tu angka batu i manduai patik ni si Musa, na tarsurat di adopan ni halak Israel.\n33Jadi sandok Israel dohot angka sintuana ro di angka partogi dohot panguhum jongjong angkupangkup di lambung ni poti di adopan ni angka malim dohot halak Lepi, angka na mangusung poti parpadanan ni Jahowa, songon i parripe, songon i raja huta satonga di robean ni dolok Gerizim, na satonganari di robean ni dolok Ebal, songon na tinonahon ni si Musa, naposo ni Jahowa hian laho mamasumasu bangso Israel na jolo.\n34Dung songon i, dijaha ibana ma saluhut hata ni patik i, pasupasu i dohot torutoru i, sude songon na tarsurat di bagasan buku patik.\n35Ndang adong nanggo sada hata sian saluhut hata ni tinonahon ni si Musa, na so jinaha ni si Josua di adopan ni sandok luhutan Israel, ro di angka inaina dohot dakdanak dohot halak dagang na manompang di tongatonganasida.


I Samuel 14 | Alkitab TOBA\n14:1 Dung i di na sadari i, ninna si Jonatan, anak ni si Saul, ma tu naposo siusung angka sinjatana: Beta hita taripar tu parsaroan ni halak Palistim na di bariba i; alai ndang dipaboa anggo tu amana.\n14:2 Marsaro do ia si Saul i di ujung ni Gibea, di toru ni hau dalimo na di Migron, jala arga onom ratus halak donganna.\n14:3 Ia si Ahia, anak ni si Ahitub, haha ni si Ikabod, anak ni si Pinehas, tubu ni si Eli, malim ni Jahowa di Silo, marpangkean epod; situan natorop i pe ndang parbinoto naung laho si Jonatan.\n14:4 Alai diholangkolang ni jarungjung, hatariparan ni si Jonatan, naeng laho taripar tu parsaroan ni halak Palistim, adong do disi dua dolok batu paiparipar be, goar ni na sada Bozez, goar ni na sadanari Sene.\n14:5 Ia dolok batu na sada bahen tiang tungkan utara, tondong ni Mikhmas, jala na sadanari tungkan dangsina, tondong ni Geba.\n14:6 Jadi ninna si Jonatan ma tu naposo siusung sinjatana: Beta hita taripar tu parsaroan ni halak na marhulup i, anggiat ditolongi Jahowa hita; ai ndang maol anggo di Jahowa manumpak marhite sian na torop, manang sian na otik.\n14:7 Jadi ninna siusung sinjatana ma tu ibana: Bahen ma guru lomo ni roham! Ida ma, sai donganmu do ahu, manang dompak dia lomo ni roham.\n14:8 Dung i ninna si Jonatan ma: Ida ma, taripar ma hita tu halahan, paandarhon hita tu nasida.\n14:9 Molo tung songon on dohononnasida tu hita; paima hamu ma hami disi, jadi ngongong ma hita di hajongjonganta on, jala unang nangkok hita mandapothon nasida.\n14:10 Alai molo tung didok nasida songon on: Sai nangkok ma hamu mandapothon hami, nangkok ma hita tutu, ia nunga sahat nasida tu tanganta dilehon Jahowa, i ma gabe partinandaan di hita.\n14:11 Jadi dung mullop nasida na dua tu parsaroan ni halak Palistim, gabe didok halak Palistim ma: Ida ma, nunga rungkar halak Heber sian angka liang partabuniannasida na sai laon.\n14:12 Dung i joujou ma angka baoa di parsaroan i tu si Jonatan dohot tu siusung sinjatana, angka ninna ma: Nangkok ma hamu mandapothon hami, asa tung hupabotohon hami hata i tu hamu! Jadi ninna si Jonatan ma tu siusung sinjatana: Ihuthon ma ahu nangkok, ai nunga dilehon Jahowa nasida tu tangan ni Israel.\n14:13 Jadi diparsinggorikkon si Jonatan ma tanganna dohot patna tu ginjang, jala diihuthon siusung sinjatana ibana; jadi marragean ma musu i di jolo ni si Jonatan, jala siusung sinjatana mambunu i sian pudina.\n14:14 Jadi di na tongtang parjolo si Jonatan, dohot siusung sinjatana, mate musu i arga duapulu halak, hirahira satonga parmasan boni tano hamateannai.\n14:15 Jadi masa ma hagodoron di parsaroan, di ladang dohot di sandok situan natorop i, tole isi ni benteng i dohot parbajo rap godoron nasida, angka hitir be do isi ni tano i, laos gabe hagodoron sian Debata do i.\n14:16 Dung i manatapnatap ma angka parjaga dongan ni si Saul di Gibea-Benjamin, gabe diida ma, pasimpar pasebut do angka na guntur i.\n14:17 Dung i ninna si Saul ma tu situan natorop, angka na rap dohot ibana: Ua bilangi jala patangkas hamu, manang ise hita on na laho; jadi dibilangi nasida, gabe ida ma, ndang disi si Jonatan dohot siusung sinjatana i.\n14:18 Dung i ninna si Saul ma tu si Ahia: Boan tuson poti ni Debata, ai di tongatonga ni halak Israel do uju i poti ni Debata.\n14:19 Jadi uju mangkatai dope si Saul dohot malim i, lam tu gandana ma hagunturon di parsaroan ni halak Palistim. Dung i ninna si Saul ma tu malim i: Patait ma tanganmu!\n14:20 Dung i martoletole ma si Saul dohot sandok bangso donganna i, gabe sahat ma nasida tu tongtangan; hape ida ma, masitallik donganna be do nasida disi, tung hagunturon na bolon situtu do.\n14:21 Halak Heber pe, dongan ni halak Palistim na sai laon, angka na nangkok rap dohot nasida tu parsaroan humaliang, nasida pe gabe dongan ni Israel, angka na rap dohot si Saul dohot si Jonatan hian.\n14:22 Jala sude halak Israel, angka na martabuni di dolok Epraim, dung dibege barita i naung maporus halak Palistim, dohot ma nasida porang mangeak musu i.\n14:23 Jadi ditumpak Jahowa ma Israel sadarina i, jala taripar ma angka na martongtang i sahat ro di Bethapen.\n14:24 Dung i mansai maheu ma halak Israel sadarina i. Alai dipatolon si Saul do bangso i, ninna do: Marjea ma manang ise na mangan sagusagu sahat ro di bodari, asa martubol ahu tu musungku! Jadi ndang apus sipanganon tu sandok bangso i.\n14:25 Jadi sahat ma sandok isi ni tano i tu tombak, gabe rarak situak ni loba di sisik ni ladang i.\n14:26 Jadi dung sahat bangso i tu tombak, gabe ida ma, mabaor ma situak ni loba i, alai ndang adong na hum mambahen tanganna tu pamanganna, ai mabiar do bangso i mida uari.\n14:27 Alai anggo si Jonatan, ndang dibege barita na pinatolon ni amana situan natorop i, gabe ditullukkon ujung ni tungkot na di tanganna i tu bagasan sarang ni loba, laos dibahen tanganna tu pamanganna, gabe sihar ma panailina.\n14:28 Dung i ninna na sahalak sian bangso i ma songon on: Gogo situtu do amanta patolonhon situan natorop i, pola didok: Marjea ma manang ise na manganhon sagusagu sadarion. Jadi mandate ma bangso i.\n14:29 Dung i ninna si Jonatan ma: Marhinamago do tano i binahen ni damang; ua ida hamu sihar ni panailingku, dung hudai otik situak ni loba on.\n14:30 Muba do siharna tagamon, tung sura mangan bangso i sadarion sian tabantaban na dapotsa sian musuna i, muba dohot panimbukbuk ni hamonangon tagamon dompak halak Palistim.\n14:31 Jadi ditaluhon nasida ma sadarina i halak Palistim olat ni Mikhmas sahat ro di Aiyalon, alai mansai mandate do anggo situan natorop i.\n14:32 Dung i marsiraup ma bangso i tu tabantaban i, jala dibuat nasida birubiru dohot lombu dohot angka anak ni lombu, laos dipotongi manangkas di tano i, jala dipapangani rap dohot mudar.\n14:33 Dung i adong ma na paboahon tu si Saul; ida ma, nunga mardosa bangso i dompak Jahowa, ala dipangan juhut mardongan mudar. Jadi ninna si Saul ma: Na mangalaosi patik do hamu; gulang hamu ma nuaeng sada batu na bolon tu ahu.\n14:34 Angkupni didok si Saul: Marserak ma hamu tu tongatonga ni bangso i, jala dok hamu tu nasida: Masiboan lombuna dohot birubiruna ma nasida tu ahu, jala potongi hamu dison, asa mangan hamu, jala unang mardosa hamu dompak Jahowa ala manganhon juhut mardongan mudar. Jadi sandok bangso i masitogu lombuna be bornginna i, jala dipotongi disi.\n14:35 Dung i dipajok si Saul ma langgatan sada di Jahowa, i ma langgatan parjolo pinajokna i di Jahowa.\n14:36 Dung i ninna si Saul ma: Beta hita tuat mangeak halak Palistim bornginna i, jala mamupusi nasida sahat ro di torang ni ari, jala unang tatebahon sian nasida nanggo sahalak. Jadi ninna nasida ma: Bahen ma sandok guru lomo ni roham. Alai ninna malim i ma: Jumonok ma hita dison tu Debata!\n14:37 Jadi disungkunhon si Saul ma tu Debata: Na jadi do ahu tuat mangalele halak Palistim? Pasahatonmu do nasida tu tangan ni Israel? Alai ndang dialusi Debata ibana sadarina i.\n14:38 Dung i ninna si Saul ma: Ro be ma tuson sude induk ni bangso i, asa diboto jala diida hamu, manang binahen ni aha masa dosa i sadarion.\n14:39 Ai songon sintongna mangolu Jahowa, naung mangalehon tua tu Israel, nang pe di si Jonatan anakki jumpang dosa i, ingkon marutang hosa ibana, jadi ndang adong manang ise pe sian sandok bangso i mangalusi ibana.\n14:40 Dung i ninna si Saul ma tu sandok Israel: Bahir ma hamu di na sambariba, ianggo ahu dohot si Jonatan, anakki di na sambariba. Jadi ninna bangso i ma tu si Saul: Lomo ni roham ma bahen.\n14:41 Jadi ninna si Saul ma tu Jahowa, Debata ni Israel: Hajongjonghon ma hasintongan! Jadi hona ma si Jonatan dohot si Saul, lias ma anggo bangso i.\n14:42 Dung i ninna si Saul ma: Dabu hamu muse rujiruji taringot tu ahu dohot taringot tu si Jonatan anakki! Jadi hona ma si Jonatan.\n14:43 Dung i ninna si Saul ma tu si Jonatan: Sai paboa ma tu ahu manang aha na binahenmi! Jadi dipaboa si Jonatan ma tu ibana, ninna do: Ala na hudai otik situak ni loba marhitehite ujung ni tungkot na di tanganku; ida ma, tung patut ma ahu mate?\n14:44 Jadi ninna si Saul ma: Songon i do bahenon ni Debata tu ahu, jala patambaonna dope, ingkon marutang hosa do ho, ale Jonatan!\n14:45 Alai ninna situan natorop i ma tu si Saul: Tung mate ma si Jonatan, na mambahen hatuaon godang sisongon i di Israel? Dao ma i! Songon sintongna mangolu Jahowa, ndang jadi marurus obuk ni uluna nanggo sada tu tano, ai mardonganhon Debata do ibana mangulahoni sadarion! Jadi bangso i nama paluahon si Jonatan umbahen so mate.\n14:46 Dung i nangkok ma si Saul sian na mangalele halak Palistim, mulak tu ingananna be nang halak Palistim.\n14:47 Jadi olat ni dung pampe harajaon tu si Saul gumomgom Israel, sai marmusu do ibana dompak saluhut musuna humaliang, dompak Moab dohot dompak halak Amon, dompak Edom dohot dompak angka raja sian Zoba, dohot dompak halak Palistim; manang dompak dia pe ditulus, sai na marantu do ibana.\n14:48 Muba huhut gomosna papatu halak Amalek, gabe dipalua Israel sian tangan ni halak na mamupusi nasida na sai laon.\n14:49 Ianggo angka anak ni si Saul, on do: Si Jonatan, si Ispi dohot si Malkisua; ia goar ni boruna na dua i: Goar ni buhabajuna si Merab, jala goar ni siampudan i: Si Mikhal.\n14:50 Ia goar ni jolma ni si Saul: Si Ahinoam do, boru ni si Ahimas; ia goar ni partogi ni paranganna si Abner, anak ni si Ner, amanguda ni si Saul.\n14:51 Ai si Kis, ama ni si Saul dohot si Ner, ama ni si Abner, rap anak ni si Abiel do.\n14:52 Alai sai musu tihus do dompak halak Palistim saleleng mangolu si Saul; dibahen i dipapungupungu si Saul do tu lambungna luhut halak na begu dohot ulubalang, angka na niidana.


NPS HETHAL NA KARMCHARIO NE UPAD MATE SUCHANA BABAT PARIPATRA DATE-3-4-2018. - JBBK :: Education Hub :: Official Site\nNPS HETHAL NA KARMCHARIO NE UPAD MATE SUCHANA BABAT PARIPATRA DATE-3-4-2018.\nPRAVIN VANKAR 6:37 PM GPF-CPF-PPA , NEWS 0 Comments


PANGUNGKAPON 10 - BIBLE & BUKU ENDE ONLINE\n10:1 Dung i huida ma surusuruan na asing na gogo, tuat sian banua ginjang; na maruloshon ombun, halibutongan do di atas uluna, songon mata ni ari do bohina, ia patna songon tiang api do.\n10:2 Ditiop do di tanganna buku sada na metmet, naung binungka; diojakkon do patna siamun tu laut, ia patna hambirang tu tano.\n10:3 Gogo ma soarana manjoujou songon singa na maungaung; jadi di na manjoujou i ibana, mangkuling ma pitu ronggur.\n10:4 Jadi dung mangkuling ronggur na pitu i, naeng manurat ahu; jadi hubege ma soara sian banua ginjang na mandok: Sahapi ma na hinatahon ni ronggur na pitu i; unang ma surathon!\n10:5 Dung i dipatoltol surusuruan, na huida jongjong di atas laut dohot tano, ma tanganna siamun dompak ginjang.\n10:6 Jadi manolon ma ibana tu Debata na mangolu ro di salelenglelengna, naung tumompa langit dohot isina, tano padohot isina, nang laut ro di na dibagasanna, paboa na so masa be na paginjangkon tingki:\n10:7 Tung di ari ni soara ni surusuruan na papituhon, di na naeng paluonna sarune i, disi ma patuluson hahomion ni Debata, songon naung binaritahonna i tu angka naposona, i ma angka panurirang i.\n10:8 Ia soara, naung hubege hian sian banua ginjang, mangulahi mangkulingi ahu, ninna ma: Laho ma, jalo ma buku naung binungka i, na di tangan ni surusuruan, na jongjong di atas laut dohot tano!\n10:9 Dung i hutopot ma surusuruan i, hudokkon ma ibana, mangalehon buku i tu ahu. Jadi didok ma: Na, pangan ma; gabe paet ma i di butuham, alai tonggi songon situak ni loba anggo di pamanganmu.\n10:10 Jadi hujalo ma buku i sian tangan ni surusuruan i jala hupangan, gabe tonggi ma i di bagasan pamanganku songon situak ni Loba; jadi dung hubondut, gabe paet do i dihilala butuhangku.\n10:11 Jala angka didok ma tu ahu: Ingkon ulahanmu dope manurirangi dompak angka marga dohot bangso dohot hata, nang dompak torop raja.


2 KORINTUS 11 - BIBLE & BUKU ENDE ONLINE\n11:1 Aut ma nian dipataontaon hamu bodokku saotik! Olo tahe, pataontaon hamu ma ahu!\n11:2 Muruk ni Debata do na di ahu humongkop hamu; ai nunga hupaorohon hamu tu sada Baoa, padirihon tu Kristus, songon na marbaju na bontor.\n11:3 Alai biar do rohangku, so tung diago maon pingkiranmuna, manadingkon bulus ni roha maradophon Kristus, suman tu na pinaotooto ni ulok i si Haoa marhitehite angkalna i.\n11:4 Ra tung denggan do rohamuna manaon, molo ro deba mamaritahon Jesus na mimbar sian na hubaritahon hami, manang molo dijalo tondi na leban, na so jinalomuna hian, manang barita na uli na asing, na so jinangkonmuna hian.\n11:5 Alai anggo di rohangku, ndang na humurang ahu sian angka apostel na bolonan i.\n11:6 Alai nang pe hurang malo ahu di hata, nda tung anggo di parbinotoan; tongtong tahe hupatandahon hami i tu hamu sasudena.\n11:7 Na mardosa do ahu, di na hupatutoru diringku, laho patimbo hamu, ala songon silehonlehon huboan barita na uli ni Debata, na hubaritahon tu hamu?\n11:8 Na mangarampas do ahu sian huria na asing bahen balanjongku, laho marulaon di hamu.\n11:9 Jala ia hurangan pe ahu di tongatongamuna, ndang hususai agia ise, ai angka dongan, na ro sian Makedonia, i do patukkon na hurang di ahu. Tongtong hupatihi diringku, unang hususai hamu, jala laos i do bahenonku tu joloan on.\n11:10 Namun hasintongan ni Kristus di bagasan ahu, ndang jadi montok pujipujian on di ahu di angka luat Akaya.\n11:11 Ala ni aha? Ala na so holong do rohangku di hamu? Debata do umbotosa!\n11:12 Alai huula pe i nuaeng nang tu joloan on, ala ni angka na mangalului parbonsiran do, laho manggotaphon i, asa anggiat dos hami dohot nasida di pamujion i.\n11:13 Ai anggo nasida, angka apostel pargapgap do, angka pangula pangansi, disumansuman do angka apostel ni Kristus.\n11:14 Ndang pola longang roha disi, ai nang sibolis i, dipasumansuman do ibana songon suruan hatiuron.\n11:15 Lam beha naposona manumannuman rupa ni naposo ni hatigoran! Hombar tu angka parulaonna do ujungna be!\n11:16 Huulaki ma mandok: Unang ma dirimpu na deba, na loahon ahu. Alai molo tung i, jangkon hamu ma ahu hira na loahon, asa tarpapujipuji ahu diringku saotik.\n11:17 Ndada marguru tu Tuhan i hatangki; hira di bagasan na loahon ahu, mangihuthon pambahen ni na mamujimuji diri.\n11:18 Anggo torop mamujimuji diri mangasahon pardagingon, dohot ma ahu mamuji diringku.\n11:19 Lomo do hamu na bisuk mangkaehe na loahon.\n11:20 Na mangkaehe do hamu, molo diparhatoban deba hamu, molo pinapangani hamu, molo ditangkup hamu, molo adong na patimbo dirina, molo dipastap hamu.\n11:21 Hailaon do na hudok, ra na gale do hami disi. Alai na pinangasahonnasida, dohot ma ahu mangasahonsa (haotoon do hatangki, santabi).\n11:22 Halak Heber do nasida? Dohot do ahu! Halak Israel do nasida? Dohot do ahu! Pinompar ni Abraham do nasida? Dohot do ahu!\n11:23 Parhalado ni Kristus do nasida? Haotoon do hatangkon: Lumobi do anggo ahu! Sumurung manaon renge ni ulaon, nang hurungan; lumobi tu ahu linsinglinsing; jotjot do di bagasan parmaraan hamatean.\n11:24 Lima hali ma ahu dilinsingi halak Jahudi, opatopatpulu hurang sada.\n11:25 Tolu hali do ahu dilasahi, sahali ahu didangguri dohot batu, tolu hali harom, saborngin sadari ahu mumbangumbang di laut ni lautan.\n11:26 Jotjot do ahu di pardalanan, marmara di batang aek, marmara dibahen panamun, marmara sian angka dongan sabutuha, marmara sian angka parbegu, marmara di huta, marmara di halongonan, marmara di laut, marmara di tongatonga ni dongan na so haru dongan.\n11:27 Di bagasan ulaon dohot hasusaan, jotjot do mangkar matangku, jotjot do mauasmale dohot marpuasa, di ngali ni ari dohot di na hurangan ulos.\n11:28 Dungkon ni i angka na tahop tu ahu ariari, laho mangkolsohon saluhut huria i.\n11:29 Ise na gale, so dohot ahu gale? Ise do na targasip, so dohot mohop ateatengku?\n11:30 Molo ingkon mamujimuji ahu, angka hagaleonki ma hupapujipuji.\n11:31 Ia Debata, Ama ni Tuhan Jesus, na tarpuji ro di salelenglelengna, diboto do, na so margabus ahu:\n11:32 Di Damaskus i dijagai komandan ni raja Aretas do huta ni halak Damaskus, naeng manangkup ahu.\n11:33 Jadi di bagasan haranjang ma ahu ditantan sian jandela tu balian ni parik, gabe malua sian tanganna.


Kejadian 37 (TOBA)\nI. Si Josep hasudungan ni si Jakkob 1-4. II. Angka nipi panurirangon ni si Josep 5-11. III. Angka haha ni si Josep martahi dompak ibana, laos digadisjauhon 12-30. IV. Arsak ni si Jakkob pasarisari si Josep 31-36.\n1(I.) Alai anggo si Jakkob maringan di tano, paisolatan ni amana na jolo, di tano Kanaan i.\n2On do angka jamita ni pinompar ni si Jakkob: Marumur sampulu pitu taon si Josep, asa paihutihut pinahan ibana rap dohot angka hahana i, sai dongan ni angka anak ni si Bilha dohot si Zilpa, angka jolma ni amana i dolidoli i, sai dipatolhas si Josep do baritanasida angka na roa tu amanasida i.\n3Alai holongan do roha ni si Israel di si Josep, asa di angka anakna sasudena, ai dung pe matua ibana, asa ditubuhon, jala dibahen di ibana sada baju sampuborna na ganjang.\n4Jadi dung diida angka hahana i, holongan do hape roha ni amanasida mida ibana, asa mida sude angka hahana i, jadi sogo rohanasida mida ibana, ndang apala basar be pangkulingnasida tu ibana.\n5(II.) Angkup ni marnipi ma si Josep, jala dipaboa nipina i tu angka hahana i; jadi lam ganda sogo ni rohanasida i mida ibana.\n6Ai didok si Josep do mandok nasida; ua tangihon hamu jolo nipingkon:\n7Huipi mangarahuti tibalan hita di tonga ni hauma, jadi hehe ma tibalanku, laos jongjong, jomba be do angka tibalanmuna humaliang marsomba tu tibalanku.\n8Jadi ninna angka hahana i mandok ibana: Tung ho ma bangkit rajanami di roham, mangarajai hami? Jadi lam tamba muse sogo ni rohanasida i mida ibana, ala ni nipina dohot ala ni hatana i.\n9Dung i diipi muse sada nipi na asing, ipe dipaboa do tu angka hahana i, ninna ma: Ida ma, huipi dope sada nipinari; ai ida ma, mata ni ari dohot bulan dohot bintang sampulu sada marsomba tu ahu.\n10Alai dung dipaboa nipina tu amana dohot tu angka hahana i, hona hata ma ibana dibahen amana, ninna ma mandok ibana: Nipi aha ma nipimi? Ingkon ro ahu dohot inam dohot angka haham, manungkap tu tano marsomba tu ho, di roham?\n11Jadi hosom ma roha ni angka hahana i mida ibana; alai anggo amana i sai dipeop rohana do hata i.\n12(III.) Dung i laho ma angka hahana i marmahan birubiru ni amanasida i di lambung Sikem.\n13Jadi ninna si Israel ma tu si Josep: Nda di lambung ni Sikem do angka hahami marmahan? Ro ma ho, asa husuru ho manopot nasida. Jadi ninna si Josep ma: Dison do ahu.\n14Dung i didok si Jakkob ma mandok ibana: Antong laho ma ho maningkir angka hahami manang na sonang nasida, sonang dohot angka pinahan i, dung i mulak ho mamboan barita i tu ahu. Jadi disuru si Jakkob ma ibana sian rura Hebron, asa ditopot tu Sikem.\n15Jadi jumpang na sahalak ma ibana, di na lilu ibana di ladang, gabe disungkun baoa i ibana, ninna ma: Aha do na niluluanmu?\n16Angka dahahang i do na hulului, ninna; ua paboa di ahu, manang didia nasida marmahan!\n17Jadi ninna baoa i ma: Nunga munsat nasida sian on, ai hubege hatanasida: Beta ma hita laho tu Dotan. Jadi diihuthon si Josep ma angka hahana i, gabe jumpangsa nasida di Dotan.\n18Jadi dung ditatap nasida ibana, tagan so sahat dope ibana tu nasida, nunga martuptup hian nasida, mambunu ibana.\n19Asa masipandohan ma nasida: Ida hamu ma, nunga ro indi an, pangguruan ni angka nipi.\n20On pe, beta ma hita, asa itabunu ibana, dung i itadabu ibana tu godung sada, tadok pe, binatang manoro ibana, asa taida lapatan ni angka nipina i.\n21Alai dung dibege si Ruben hata i, dipalua ma ibana sian tangannasida, ninna ma: Unang ma tabunu hosana.\n22Angkup ni ninna si Ruben mandok nasida: Unang durushon hamu mudar, dabu hamu ibana tagonan tu godung, na di halongonan on, unang mangonai tangan hamu tu ibana. Alai naeng paluaonna ibana sian tangannasida, asa dipaulak ibana tu amana.\n23Jadi dung tolhas si Josep tu lambung ni angka hahana i, diosari nasida ma bajuna, baju sampuborna na ganjang i, na pinangkena i.\n24Dung i ditangkup nasida ibana, jala didabu ibana tu godung, alai rumar godung i ndang marisi aek.\n25Dung i hundul ma anggo nasida mangan sagusagu. Dung i manatapnatap ma nasida, gabe diida ma marudurudur halak Ismael ro sian Gilead rap dohot untonasida, angka na mangusung pamurpuri, miak na hushus dohot haminjon, angka na laho tuat tu tano Misir palangkahonsa.\n26Jadi ninna si Juda ma tu angka hahaanggina i: Aha ma labanta, molo itabunu angginta i, jala itaporso mudarna i?\n27Beta, itagadis ma ibana tu halak Ismael an, asa unang mangonai tangan hita tu ibana, ai angginta jala sibukta ibana, jadi ditangihon angka hahaanggina ibana.\n28Dung i di na mamolus angka partigatiga, halak Midian i, dienet nasida ma si Josep sian godung i tu ginjang, jala digadis si Josep arga duapulu rupia tu halak Ismael, angka na mamboan si Josep tu tano Misir.\n29Dung i mulak ma si Ruben tu godung i, hape ndang be di bagasan godung i didapot si Josep, jadi disansani ma angka ulosna.\n30Dung i mulak ma ibana tu angka anggina i, ninna ma: Ndang be disi dakdanak i, tu dia na ma ahu?\n31(IV.) Dung i dibuat nasida ma baju ni si Josep i, diseat nasida ma sada hambing tunggal, jala diguluhon bajubaju i tu mudar i.\n32Dung i ditongoshon ma baju sampuborna na ganjang i, asa diboan tu amanasida, angka ninna ma manonahon: Na jumpang hami do on, ua tanda, manang baju ni anakmu do i, manang ndang.\n33Alai ditanda ibana ma i, gabe didok ma: Baju ni anakku do i! Nunga dipolgak binatang ibana, nunga tutu disoro si Josep i.\n34Dung i disansani si Jakkob ma angka ulosna i, jala dibahen ulos hori tu gontingna, sai tumatangis ibana sipatsipat ni ari marningot anakna i.\n35Dung i hehe be ma sude angka anakna dohot boruna, mangapul ibana nian; alai ndang olo ibana apulon nasida, ninna ma: Na laho na ma ahu manurun tumopot anakki tu Sheol (parbeguan) ala ni arsakkon; jadi sai ditatangisi amana i ibana.\n36Alai digadis halak Midian i do ibana tu tano Misir, tu si Potipar, naposo ni si Firaun, sintua ni angka hupas.


III Musa 7 | Alkitab TOBA\n← III Musa 8\nIII Musa 6 →\nAugust 21, 2008 · 14:00\n7:1 Jala on do patik taringot tu pelean parsalaan, ingkon na badia sahali do i.\n7:2 Apala di inganan paneatan di pelean situtungon, seaton dohot pelean parsalaan, jala mudarna i pistikkononhon tu langgatan i humaliang.\n7:3 Jala sandok tabotabona, ingkon pelehononhon do, ro di ihurna dohot pultahan panaputi ni raoanna.\n7:4 Tole muse piana na dua i dohot pultahan na lohot tusi na di lansonikna, tole muse hirehire na dalhop tu ateate mangihut tu pia buatonna.\n7:5 Ingkon tutungon ni malim do i di atas langgatan bahen pelean api di Jahowa; i ma gabe pelean parsalaan.\n7:6 Nasa baoa di tongatonga ni angka malim jadi do mangan sian i; ingkon di inganan na badia i do panganonna; ai na badia sahali do i.\n7:7 Ingkon songon pelean pardosaan do nang pelean parsalaan; sisada patik do na dua i; ingkon malim na mambahen pardengganan marhite sian i do nampunasa.\n7:8 Laos malim i do nampuna bobak ni pelean situtungon na pinelehonna sian manang ise.\n7:9 Nang saluhut pelean sipanganon na pinarmasak di atas tataring manang dipanggang manang digoreng di bagasan balanga, ingkon malim na mamelehon i do nampunasa.\n7:10 Tole muse nasa pelean sipanganon manang mardongan miak manang mahiang, ingkon saluhut anak ni si Aron nampunasa, dos be nasida disi.\n7:11 On ma patik taringot tu pelean hamauliateon, na pinelehon ni halak tu Jahowa.\n7:12 Tung sura adong manang ise naeng mamelehon sada pelean pujipujian, ingkon pelehononna bahen dongan ni pelean pujipujian sagusagu angka na so niasoman mardongan miak, dohot timbatimba na marsapu miak dohot gaburgabur na nirondang saor miak.\n7:13 Alai dongan ni sagusagu i pelehononna do roti na niasoman bahen peleanna, bahen dongan ni peleanna pujipujian mandok mauliate ni rohana.\n7:14 Dung i pelehononna sada sian sandok pelean i bahen pelean tatingan tu Jahowa; ingkon malim na mamispishon mudar ni pelean hamauliateon i nampunasa pelean i.\n7:15 Ia sibuk ni pelean pujipujian mandok mauliate ni rohana, ingkon suda panganon di ari pamelehonna i, ndang jadi adong tinggal sian i tu marsogot.\n7:16 Tung sura sada pelean bagabaga, manang silehonlehon sian lomona naeng pelehononna, ingkon di ari pamelehonna i suda panganonna peleanna i, tung sura adong tinggal sian i, marsogotna i ma suda panganonna.\n7:17 Alai molo adong tinggal sian juhut pelean i, pola tu ari patoluhon, ingkon tutungon do i di bagasan api.\n7:18 Tung sura adong manang ise na manganhon sian juhut pelean hamauliateon ni rohana di ari patoluhon, ndang tarhalomohon Debata peleanna i; halak na mamelehon pe, ndang marsaulihonsa, gabe hagigian do i balik, manang ise na manganhon sian i, ingkon mangonai torutoru tu ibana.\n7:19 Angkup ni juhut naung dais tu manang aha na ramun, ndang jadi panganon, ingkon tutungon do i di bagasan api; alai anggo taringot tu juhut i jadi do panganon ni manang ise na niuras dagingna i.\n7:20 Alai manang ise na mangan sian juhut pelean hamauliateon, jambar ni Jahowa hian, hape tarramun dope ibana, ingkon siaphononhon hosana sian tongatonga ni bangsona.\n7:21 Tung sura adong manang ise na manjama manang aha na ramun, manang jolma na ramun manang pinahan na ramun, manang dia na ramun na asing tau hagigian, hape mangan do ibana sian juhut pelean hamauliateon, jambar ni Jahowa hian, ingkon siaphononhon do jolma i sian tongatonga ni bangsona.\n7:22 Dung i ro muse hata ni Jahowa tu si Musa songon on:\n7:23 Dok ma tu halak Israel songon on: Ndang jadi panganonmuna agia aha pultahan sian lombu manang birubiru manang hambing.\n7:24 Alai anggo pultahan sian bangke ni pinahan manang sian na ginotil ni binatang, jadi do pangkeon tu ulaon marragamragam; alai na so tupa do anggo panganonmuna sian i.\n7:25 Ai manang ise na manganhon pultahan sian pinahan na pinelehon bahen pelean api tu Jahowa, ingkon siaphononhon do hosana sian tongatonga ni bangsona manang ise na manganhon sian i.\n7:26 Ndang jadi huhut panganonmuna manang aha mudar di saluhut ingananmuna i, nang mudar sian pidong nang mudar sian pinahan.\n7:27 Manang ise na mangan mudar, ingkon siaphononhon ibana sian tongatonga ni bangsona.\n7:28 Dung i ro muse hata ni Jahowa tu si Musa songon on:\n7:29 Dok ma tu halak Israel songon on: Manang ise na naeng mamelehon pelean hamauliateon ni rohana tu Jahowa, ingkon ibana sandiri mamboan peleanna tu Jahowa sian pelean hamauliateon ni rohana i.\n7:30 Ingkon tanganna sandiri tahe mamboan pelean api tu Jahowa, i ma pultahan rap dohot andora boanonna bahen pelean teateaan di adopan ni Jahowa.\n7:31 Dung i tutungon ni malim i ma pultahan di atas langgatan, alai anggo andoranai jambar ni si Aron dohot angka anakna ma i.\n7:32 Nang hae jolo siamun ingkon lehononmuna do tu malim bahen pelean tatingan sian pelean hamauliateon ni rohamuna.\n7:33 Manang ise tahe sian angka anak ni si Aron mamelehon mudar ni pelean hamauliateon rap dohot pultahanna, ingkon hae jolo siamun gabe jambarna.\n7:34 Ai andora pelean teateaan dohot hae jolo pelean tatingan, nunga hubuat sian halak Israel, sian angka pelean hamauliateon ni rohanasida, jala nunga hulehon angka i tu malim Aron dohot tu angka anakna, gabe aturan na hot salelenglelengna sian halak Israel.\n7:35 On do jambar na badia tu si Aron dohot tu angka anakna i sian angka pelean api tu Jahowa, olat ni ari dung pinabangkitna i nasida mangaradoti hamalimon di Jahowa.\n7:36 Laos Jahowa tahe mandokkon lehonon do i tu nasida di ari miniahanna i nasida sian halak Israel bahen aturan di pinomparnasida i ro di salelenglelengna.\n7:37 I ma patik taringot tu pelean situtungon, pelean sipanganon, pelean pardosaan, pelean parsalaan, pelean pasahathon tohonan dohot pelean hamauliateon.\n7:38 Na tinonahon ni Jahowa tu si Musa di atas dolok Sinai di ari uju na nidokkonna i halak Israel mamelehon angka peleannasida tu Jahowa di halongonan Sinai.\nFiled under 03 III Musa, 1 Padan Na Robi\nTagged as III Musa


2Pe 2 | `SLL | STEP | Ena homa Yudari mongwo bani hasu ha maing hana togu yal tau u tibi umua. Ungwo meri omaga ni monga bani ereyu u tibi unamia kwi han molo. Unangwo yalhobi u nigi denana dire hasu ha maing nir si terere sigare kul na tongure u wai naminga yal i hang iwe nigi de pir tere isime e tenamia. Tere yalhobi nin u nigi weni denamia. Dere ususu namua.\nHasu ha maing hana togu yalhobi tal maing nigi dongwo i tibi olangwo ha\n1 Ena homa Yudari mongwo bani hasu ha maing hana togu yal tau u tibi umua. Ungwo meri omaga ni monga bani ereyu u tibi unamia kwi han molo. Unangwo yalhobi u nigi denana dire hasu ha maing nir si terere sigare kul na tongure u wai naminga yal i hang iwe nigi de pir tere isime e tenamia. Tere yalhobi nin u nigi weni denamia. Dere ususu namua. 2 Namba, nin tal nigi dongwo olala di pungwo meri ol wamia, ha maing pungwo yal tau pir tere doling bonamua. Bonangwo ipire ha maing pirikungwo hobi hanere ha maing hol pangwo i isime e tenamua. 3 Hasu ha maing hana togu yalhobi moni miki irala dire yong inaning girere hasu ha pore ol wanamua. Wanamba, ha hol ole isusu ol tenangwo yal God iwe, isusu ol terala dire a non ole han momua. 4 Ena homa ensel tau tal nigi dongwo ongwo hobi God han uning si olekimia, han sire endo de pangwo bani olungure maul si bongwo ala i moli omia, emgi God ha hol onangwo haung i tibi olangure gul ire moli nangwo pamua. 5 Te hamen haya yal Noa gamahobi kina mongwo haung, ari hobi tal nigi dongwo maing maing ol ware u nigi weni domia, God nigi de hanere nir bai nu si olungure ure ari si gol wai simua. Simba Noa ari hobi tal dime dire ole u wai nama dire ha nir si tomua. Tongwo yal Noa i gamahobo ana hol pai muru hol pai sutani kina ya moma dimua. 6 Te Sodom Gomora malgi hobi tal nigi dongwo ol wangwo i, God nigi de pir tere endo bir gangure de wai simua. Sungwo i ari hobi hanere kul pire tal nigi dongwo olkire nomani si kulu sinama dire yu ol tomua. 7 Tomba, amane mongwo yal Lot ari hobi tal nigi dongwo ol wangwo i, hanere miling gul sungure tal olale dire nomani si gogo damia, God aki di mena olungure ta golkimua. 8 Amane mongwo yal Lot iwe, Sodom Gomoro oo malgi sina weni ke pai mole ari hobi tal nigi dongwo olere ha gogo di wangwo i, girungwo tangwo pirere ganulun dire miling gul sungure han momua. 9 God yal Lot aki di tongwo ipire ari amane mongwo hobi tal oun dongwo u au simba, God nin aki di tomua. Tongure tal nigi dongwo ol wangwo hobi God nin hanere gul oun dongwo tomia, ire ire moli nangwo nangwo, ha hol onangwo haung i tibi olamua. 10 Olere tal oun dongwo ol tenamba, ari tau nin gaung pir tere tal nigi dongwo olala di pimio, al wou sirala di pire, God grang ha pir tekimio, tekungwo hobi gul oun dongwo bir weni tenangwo pamua.\nEna hasu ha maing nir si tongwo hobi kru di ware nin nomani si pungwo meri, ol ware kwia ensel hobi kulung pir tekire gaung ha si tomua. 11 Tomba kwia ensel hobi nimni weni mole hasu ha nir si tongwo hobi win si tomua. Tomba ensel hobi hasu ha nir si tongwo hobi God maulung bani gauna ha sima dire ha di mere si tekimua. 12 Tekimba hasu ha nir si tongwo hobi nin gaung pir tere yong inaning girungwo meri obil wine ole wamua. Ware kun nomani paikungwo ari hanere sirala di ongwo meri, God yalhobi sinangwo pamua. Yalhobi iwe, ensel hobi ire, ha maing ire dire isime e tomia ari hau biing sungwo meri yalhobi sinangwo pamua. 13 Yalhobi nin gaung pir tere yong inaning girungure tal nigi dongwo maing maing ol warere nin gaung isusu ol tomua. Te yalhobi hamen tangwo haung nin gaung pir tere yong inaning girungwo meri obil wine ole wamua. Ol wangwo i ni kina ha maing homena tani nere monga i, digan molia dire gai gonangwo pamba, golkimua. 14 Golkire pasendia al ama hobi obil hanere ebil dimo nomua. Nere tal nigi dongwo tau olkungwo tali hon olala di pimua. Pirere ha maing hol hogal sinangwo bani ari hobi kraung sire aule ire omua. Pirere yal tau talhan a nongwo i na talna muru dinama dire nomani tomua. Tongwo hobi God yong ki e tongwo bani mol pai omua. 15 Olere God ha maing hol aidole hol ta gogo wa i omua. Ongwo i yal Beo wang Belam ol wangwo meri wamua. Yal Belam iwe, na tal nigi dongwo olalga moni bir irala di pimua. 16 Pirere tal nigi dongwo ongwo i, kun donki nomani paikirere ha dikimba, ha dire “Belamye, ni tal nigi dongwo onga i nigi domua” a\ndire kura ha di tomua. Tongwo ipire hana togu yal Belam ganulun dire tal nigi dongwo ongwo i gin tani pisolimua.\n17 Ena hasu ha maing nir si tongwo hobi iwe, ha nir si tongwo i, nir oling dainungwo nekiminga meri, yalhobi ha nir si tongwo i pir tenaminga aki di na tekinangwo pamio, te kwahowa hamen hair ure a ire u holo holo ongwo meri momia. Mole ha maing a i sikimia, ha ta ha ta gogo gogo doling bole pir tomia, God yalhobi aki di ire pia si si bongwo ala i olangure monangwo pamua. 18 Yalhobi ha nir si tongwo haung, hasu i ha weni ala olere ha nir si tomia nugung don kemia ari hobi ha weni dima di pire pir tomua. Pir tongwo hobi hasu di wangwo bani pisolala di pimba, hasu ha maing nir si tongure pirere doling bomua. 19 Hasu ha maing nir si tongwo hobi yong inaning girungwo i han hongure wine ol tomba, ha nir si tongwo pungwo hobi, “Ni ha i pir tenanga, tal nigi dongwo onga i aidole isine ta dikinanua,” di tomua. Tomba tal nigi dongwo olala di pungwo i obil han hongure wa momua. 20 Ena yal ta hobana pi tege eminga yal Yisas Kraist ol wai ol na tomia di pir tenangwo, ganba ari tal nigi dongwo ol wangure han hongwo i, gule ole tenangure isine dinamua. Dinamba, tal nigi dongwo hon onangwo i han honangure kara u nigi weni denamia. Homa nigi domba, hon onangwo i kara u nigi weni denamua. 21 Homa ha maing pirikungwo haung gul inangwo kulang pamba, ha maing pirere a i si ware emgi nomani si kulu sire God grang ha aidolangwo gul oun weni dongwo tenamia inangwo pamua. 22 Yu onangwo ipire kun awi tal ongwo bani di bole yu di emia, “Awi mebil sulere nin nomio, te kun ganba hongwo ala i pire gaung ganba bimba, yal ta bigi si tenangwo kun i gintani ganba ali pire hon ganba binangwo pamua.” b\nYu ongwo meri yalhobi tal nigi dongwo homa ol ware aidolimba, hon mena pire ol ware u nigi domua.


52 I Tessalonik | Alkitab TOBA\nCategory Archives: 52 I Tessalonik\nAugust 14, 2008 · 19:20\nI Tessalonik 1\nFiled under 2 Padan Na Imbaru, 52 I Tessalonik\nTagged as I Tessalonik\nI Tessalonik 2\n2:20 Olo, hamu do hasangapon di hami dohot halalas ni roha.\nI Tessalonik 3\nAugust 14, 2008 · 19:19\nI Tessalonik 4\n4:1 Angkup ni i, ale angka dongan, huelehelek jala huapoi hami ma hamu marhitehite Tuhan Jesus: Lam tang ma hamu marguru tu poda na jinalomuna sian hami taringot tu parange na tama, laho pasauthon lomo ni roha ni Debata, songon naung binahenmuna.\n4:2 Ai diboto hamu do patik angka na hulehon hami tu hamu marhitehite Tuhan Jesus.\n4:3 On do pinangido ni roha ni Debata: Naeng badia hamu; harorangon i naeng pasidingonmuna.\n4:4 Naeng ma ganup hamu umboto mardongan saripe di bagasan habadiaon na tama.\n4:5 Unang ma mangihuthon hisaphisap na garang i, songon halak sipelebegu na so tumanda Debata.\n4:6 Ndang jadi jahatan manang angatan dongan di pandaraman; ai parlulu do Tuhan i di sasudena i, songon naung hulumbahon jala huhatindangkon hami tu hamu.\n4:7 Ai tu habadiaon do dijou Debata hita, ndada tu hahodaron.\n4:8 Dibahen i, molo hu roha ni halak disi, ndada jolma nileaanna, sandok Debata do, naung mangalehon Tondina na badia i tubagasan hamu.\n4:9 Alai anggo haholongon ni roha di dongan, ndang haru ringkot pasingothononku tu hamu, ai nunga diajari Debata hamu masihaholongan.\n4:10 Laos songon i do diula hamu tu saluhut dongan na di liat Makedonia. Alai huapoi hami do hamu, ale angka dongan, naeng ma lam sumurung hamu!\n4:11 Jala haringkothon hamu ma, asa parhohom hamu masiradoti tohapna, angkup ni i marulaon ma dohot tanganmuna, songon naung hurodihon hami.\n4:12 Anggiat maradat hamu idaon ni angka na di balian, unang pola marbagahon sian halak.\nI Tessalonik 5\n5:1 Alai ndang pola suraton tu hamu, ale angka dongan, taringot tu tingkina dohot sadiharina.\n5:2 Ai diboto hamu do tangkas, na songon panangko borngin do haroro ni ari ni Tuhan i.\n5:3 Ai molo didok halak, dame do jala mora so adong, disi ma tompu tahop tu nasida hamagoan i, songon pambebeon tu na gabegabean, jala ndang adong haporusannasida.\n5:4 Alai hamu, ale angka dongan, ndang di bagasan na holom hamu: So tung hatiuran ari hamu songon panangko!\n5:5 Ai saluhutna do hamu anak hatiuron jala anak arian; ndang sian borngin hita manang sian haholomon.\n5:6 Antong, sai unang ma tarpodom hita, songon angka na leban; sai dungo ma hita jala marroha na torang!\n5:7 Ai borngin i do tarpodom angka na modom i, jala borngin i do mabuk angka na mabuk i.\n5:8 Alai anggo hita na sian arian, marroha na torang ma hita, tasolukkon ma haporseaon dohot haholongon songon baju partahanan jala tajujung ma pangkirimon ni roha di haluaon!\n5:9 Ai ndang dipadiri Debata hita bahen sirimasan; alai naeng ma dapotan haluahon hita marhite sian Tuhanta Jesus Kristus,\n5:10 naung mate humongkop hita, asa sandok mangolu hita rap dohot Ibana, manang na dungo (mangolu) dope hita, manang naung modom pe.\n5:11 Dibahen i, sai masipaingotan ma hamu jala masipauliulian, songon naung binahenmuna.\n5:23 Diparbadiai Debata pardame i ma hamu gabe sun denggan, jala diramoti ma tondimuna, nang roha, nang daging, asa ias, so hasurahan di haroro ni Tuhanta Jesus Kristus!\n5:24 Haposan do Ibana na manjou hamu; sai pasautonna do i.\n5:25 Ale angka dongan, tangiangkon hamu ma hami!\n5:26 Mandok tabi ma hamu tu saluhut dongan mardongan umma na badia i!\n5:27 Huelehelek ma hamu di jolo ni Tuhan i, asa dipajahahon hamu surat on tu saluhut dongan.\n5:28 Didongani asi ni roha ni Tuhanta Jesus Kristus ma hamuna!


Tit 3 | `SLL | STEP | Ena gabman ya, gabman honagi ongwo hobi ha dinangwo wine ol terere, honagi wai ol to dire gamnahobi dito.\nNan Kristen hobi tal dime ol wanaminga ha\n1 Ena gabman ya, gabman honagi ongwo hobi ha dinangwo wine ol terere, honagi wai ol to dire gamnahobi dito. 2 Te arihobi gaung ha si tekio dito. Te bolbin dikire, ari para weni yong ura dinama dire, ha ura panangwo dire dito. 3 Homa nan yalhobi ha maing pirikiminga haung du nomani pre omena pege diminio, te tal gogo ol waminua. Ware tal nigi dongwo onamna dire yona inaning girungwo i, na han hongure ol waminua. Ware u nigi weni dere ari hobi para nigi de pir tominua. Tere nan ari hobi yona ki e tomingere te yalhobi yong ki e na tomua. 4 Tomba, God yong miling na tere miling pir na tongwo i, i tibi ol na tomua. Tere sigare kul na tongure u wai ominua. Nan yalhobi amane mole tal dime dire ol waminga ipire sigare kul na tekimia, God nin pirari pare miling gul sungure yamoni sigare kul na tomua. Tongwiwe, bigi si na tongure God Kwiang yona wu bilere nomani hon na tere hon na kul emia, mol pai hon ominua. 6 Yisas Kraist aki di na tere sigare kul na tomia God nin Kwiang nir kung sungwo meri na te momua. 7 Yisas Kraist yu ol na tongwo ipire God nan amane moma di na hamua. Hangure mol pai gobari moli naminga naminga ha te na tomia, inaminga pire kwi han mominua. 8 Ha dungwo i ha pangwo kara dimua.\nEna krehaman ha di ni tega i, God pir tongwo hobi amane mole awai honagi nega dire oli nama dire haung haung nir si tenanua. Tenangere awai honagi onangwo arihobi aki di tenangwo pamua. 9 Pamba, du nomani sire bolbin di wangwo i pir tekinanio, te kwiang moya haang dangwo i pir tekinanio, ha diriyala ole bolbin dinangwo i pir tekinanio, God Lo krehaman ha memini yu pamua, yu pamua dire bolbin dungwo i pir tekio. Pir tenanga aki di ni tekinangure u wai honanua. 10 Ha maing pungwo yal ta ha nir si tenangwo, ari pungwo hobi poing paing sire ebir si tenangwo yal i, haung sutani mana di tenanua. Ditenanga yal i pirikinangwo, ha maing pirikinama dire doling i mena olo. 11 Ari ha maing pungwo poing paing sire ebir si tongwo yal i kara u nigi domio, te tal nigi dongwo ol wangwo i yal digan moma di hanua.\nKrehaman ha tau ya dungwo ha\n12 Na Atemas mo, Tikikas nu si ni monga bani olalga u pa dinangwo irai, na nimin sire mu dinba ongwo haung Nikapolis malgi mol paya, haya wo. 13 Te Lo memini pire kene ongwo yal Sinas ire, yal Apolos ire dire, bangi nala dire umia, nangwo homena tal tau wa dunangwo ipire aki di to. Tenanga wa dukinamua. 14 Nan gamnahobo Krit malgi mongwo hobi awai honagi olere, talhan a nekungwo hobi aki di tere tere molio dito. Molere honagi nomani tere siga wakimue.\n15 Na kina ereho mominga hobi yahuno di ni tomua. Te Kraist pir tongwo ari ni kina monga hobi Pol ni sirin bomua dito.\nGod pirari pare ol wai ol na tongwo i, ni yalhobi monga bani pai omo.


HESEKIEL 30 - BIBLE & BUKU ENDE ONLINE\n30:1 Dung i ro muse hata ni Jahowa tu ahu songon on:\n30:2 Ale anak ni jolma, manurirangi ma ho, jala dohononmu ma: Songon on do hata ni Tuhan Jahowa: Andungkon hamu ma, oe ari i marisuang!\n30:3 Ai nunga jonok ari i, nunga jonok tongon ari ni Jahowa, ari na hobot, tingki partubolan tu angka bangso parbegu ma i.\n30:4 Ingkon masuk ma podang i tu Misir gabe masa parsipalon di Kus di hararage ni halak na mate tartiham di Misir; jala buatonnasida hinagodang ni sinamotna, jala lohaonna angka ojahanna.\n30:5 Tole halak Kus dohot Pud dohot Lud ro di sandok na hinarana dohot Kub ro di angka anak ni tano parjanjian, rap marragean do nasida marhitehite podang.\n30:6 Songon on do hata ni Tuhan Jahowa: Ingkon marragean do halak situngkol Misir, jala ingkon mijur hinatimbul ni gogona; olat ni Migdol sahat tu Siene marragean nasida di bagasan ibana marhitehite podang, ninna Tuhan Jahowa.\n30:7 Jala ingkon tarulang nasida di tongatonga ni luat angka na tarulang, jala angka hutana ingkon di tongatonga ni huta angka na tarulang do.\n30:8 Asa tung ditanda nasida, ahu do Jahowa, molo ahu pagalakkon api di Misir, jala tarjepol saluhut halak angka na hinarana.\n30:9 Di ari na sasada i, ruar ma angka suruan sian jolongku di bagasan angka kopal, asa manonggoti Kus na tarlalap i, jala masa parsipalon di nasida, suang songon di ari ni Misir, ai ida ma, nunga tung ro!\n30:10 Songon on do hata ni Tuhan Jahowa: Ahu huhut pasadihon hariburon ni Misir marhitehite tangan ni si Nebukadnesar, raja sian Babel.\n30:11 Ibana udur dohot bangsona rap dohot bangso parbegu angka na gumarang, ro be laho umpansingkon tano i, jala umpatonnasida do podangnasida dompak Misir, jala gok jolma na mate tartiham tano i bahenonnasida.\n30:12 Jala ahu mambahen marsik angka batang aek i, gadisonku do tano i tu tangan ni halak parjahat, jala tarulang bahenonku tano i ro di isina marhitehite tangan ni halak ruar; ahu Jahowa sandiri do na mandok i.\n30:13 Songon on do hata ni Tuhan Jahowa: Pesan do huhut bahenonku angka ganaganaan, jala pasohotonku angka debata sileban sian Nop, jala ndang adong be induk sian tano Misir, jala lehononku do roha hatahuton di tano Misir.\n30:14 Tarulang huhut bahenonku Patros, jala pagalahonku api sada di Zoan, jala dabuonku angka uhum di No.\n30:15 Jala usehononku do rimashu tu Sin, huta na gonting di Misir, jala pindomhononku do hariburon di No.\n30:16 Jala pagalahonku do sada api ni Misir, tarjimput situtu ma hilalaon ni Sin, jala tartaban ia No, jala hagogotan situtu ia Nop ariari.\n30:17 Ianggo angka dolidoli sian On dohot sian Babustis, ingkon marragean do marhitehite podang jala tarboan tu habuangan isi ni huta i.\n30:18 Di Tahpanhes pe mangkolom ari, molo huponggolhon disi angka auga ni Misir, jala pesan disi hinatimbul ni gogona; ombun do manghungkupisa, jala tarboan tu habuangan do angka boruna.\n30:19 Jadi putus hubahen angka uhum di Misir, asa tung ditanda nasida, ahu do Jahowa.\n30:20 Pasampulu sada taonhon, di ari pitu bulan sipaha sada, ro muse hata ni Jahowa tu ahu songon on:\n30:21 Ale anak ni jolma, nunga huponggolhon botohon ni Firaun, raja sian Misir jala ida ma, ndang jadi hona pauli ibana manang taoaran manang hona lilit pe, asa margogo nian muse laho maniop podang.\n30:22 Dibahen i songon on do hata ni Tuhan Jahowa: Ida ma, ahu ro marlulu dompak Firaun, raja sian Misir, jala ahu umponggolhon botohonna duansa, nang na gogo dope, nang naung maponggol hian, jala peuthononku ma podang i sian tanganna.\n30:23 Jala ahu pamamparhon halak Misir tu tongatonga ni angka bangso parbegu, jala paserahonku nasida tu angka luat ni halak.\n30:24 Pargogoanku ma anggo angka botohon ni raja sian Babel, jala lehononku podangku tu bagasan tanganna; alai ponggolhononku ma anggo angka botohon ni Firaun, asa mangangguhi ibana songon halak na targisik bugangna, jomjam tu jolona.\n30:25 Pargogoanku ma tutu angka botohon ni raja sian Babel, daoldaol ma anggo botohon ni Firaun, asa tung ditanda nasida, ahu do Jahowa, molo hulehon podangku tu bagasan tangan ni raja sian Babel, asa ditampulhon marlulu dompak tano Misir.\n30:26 Asa ahu pamamparhon halak Misir tu tongatonga ni angka bangso parbegu dohot paserakkon nasida tu angka luat, asa tung ditanda nasida ahu do Jahowa.


II SAMUEL 16 - BIBLE & BUKU ENDE ONLINE\n16:1 Jadi dung tuat si Daud saotik sian punsu ni dolok i, ida ma, ro ma si Siba, naposo ni si Mepiboset manomunomu ibana mardongan sapasang halode na marpalano, sorat mamboan duaratus roti dohot saratus sagusagu marsaor parbue ni anggur dohot saratus lampet na ginulean angkup ni anggur gok sada panuhuhan bobak.\n16:2 Dung i ninna rajai ma mandok si Siba: Tu aha do angka i bahenonmu? Jadi ninna si Siba ma: Ia angka holodei di isi ni bagas ni rajai do bahen hundulan, ia roti i dohot angka parbue ni anggur bahen panganon ni angka naposo, ia anggur i bahen inumon ni angka na mandate di halongonan.\n16:3 Dung i ninna rajai ma: Didia do anak ni tuanmu huroha? Jadi ninna si Siba ma mandok rajai: Ida ma, na tinggal di Jerusalem do ibana, ai ninna do sadarion ma tagamon paulahon ni pinompar ni Israel harajaon ni damang i tu ahu.\n16:4 Dung i ninna rajai ma mandok si Siba: Ida ma, ho ma nampuna nasa na di si Mepiboset i! Dung i ninna si Siba ma: Manomba ujung manomba huasi ma ahu, molo maruli asi ni roha ahu maradophon ho ale rajanami!\n16:5 Alai dung sahat raja Daud tu Bahurim, ida ma, ruar ma sian i sada halak sian marga ni pinompar ni si Saul, na margoar si Simei, anak ni si Gera, mardalandalan ibana huhut mamburai.\n16:6 Jala didanggurhon batu dompak si Daud dohot dompak sude naposo ni raja Daud, atik pe sude situan na torop i dohot sude angka ulubalang di siamun dohot di hambirang ni rajai.\n16:7 Alai songon on do hata bura ni si Simei: Bali hian ma ho, ale jolma sisopsop mudar dohot baoa parroha na roa situtu.\n16:8 Nunga manginona tu ho dibahen Jahowa sandok mudar ni pinompar ni si Saul, na sinolukmi bangkit raja, jala nunga dipasahat Jahowa harajaon i tu tangan ni si Absalom, anakmi, jadi ida ma, nunga tung manginsombut tu ho jea binahenmi, ai baoa sisopsop mudar hian do ho!\n16:9 Dung i ninna si Abisai, anak ni Nai Seruia mandok rajai: Boasa tung buraan ni anjing na mateon tuanku, ua laos ma ahu mandapothon ibana, asa hupisikhon uluna.\n16:10 Alai ninna rajai ma: Aha do parsaoranku tu hamu, ale anak ni Nai Seruia? Pasombu ibana mamburai! Ai Jahowa do mandok tu ibana: Bura i ma si Daud! Tung ise ma hum mandok: Boasa tung bahenonmu songon i?\n16:11 Angkupni didok si Daud ma tu si Abisai dohot tu sude angka naposona: Ida ma, gari anakku, na ruar sian butuhangku sandiri, tumahi hosangku! Lam anak ni marga Benjamin ma nuaeng? Pasombu hamu ibana mamburai, ai Jahowa mandokkon ibana.\n16:12 Anggiat tung marpamuati roha ni Jahowa mida salangki, jala baloshonon ni Jahowa tu ahu na denggan singkat ni burana i sadarion.\n16:13 Jadi ditulus si Daud dohot angka donganna ma dalanna. Alai anggo si Simei, mardalan mangoriori dolok patondong dohot ibana huhut didatdati mamburai dohot mandanggurhon batu dompak ibana dohot manampakhon orbuk.\n16:14 Dung i bongot huta ma rajai ro di sude na torop i angka na rap dohot ibana, angka na loja be, asa pahosahon disi.\n16:15 Alai anggo si Absalom ro di sude na torop i sian halak Israel sahat tu huta Jerusalem, jala si Ahitopel donganna.\n16:16 Alai dung ro si Husai, halak Arki, aleale ni si Daud, tu jolo ni si Absalom, ninna si Husai ma mandok si Absalom: Sai horas ma rajai! Sai horas ma rajai!\n16:17 Alai ninna si Absalom ma mangelak si Husai: Tung songon i ma panatapmu tu alealem? Boasa tung so udur ho dohot alealem.\n16:18 Dung i ninna si Husai ma mandok si Absalom: Ndada manang ise, ai na pinillit ni Jahowa dohot situan na toropon ro di sude halak Israel, ibana nampuna ahu, jala ibana paihutihutonku.\n16:19 Angkup ni, tung tu ise ma ahu tama mangunduk? Nda tu anak ni rajai? Ia songon i pangoloionku di adopan ni amangmu na sai laon, suang songon i nuaeng di adopanmu.\n16:20 Dung i ninna si Absalom ma mandok si Ahitopel: Aturhon hamu ma manang aha sibahenonta.\n16:21 Dung i ninna si Ahitopel ma mandok si Absalom: Topot ma parompuan angka na pinarjolma ni amangmu, angka na tininggalhonna mangaramoti bagas, asa sar dibege sandok Israel naung bau be ho dohot amanta, asa lam marsigomos roha ni sude angka na rap dohot ho.\n16:22 Dung i dipahembang nasida ma sada undungundung di si Absalom di atas tarup. Jadi ditopot si Absalom ma parompuan, angka na pinarjolma ni amana di adopan ni sandok Israel.\n16:23 Ia aturan na niaturhon ni si Ahitopel di angka ari uju i, hira doshon na marsungkun tu hata ni Debata; songon i sude aturan ni si Ahitopel, nang di roha ni si Daud, nang di roha ni si Absalom.


V MUSA 22 - BIBLE & BUKU ENDE ONLINE\n22:1 Ndang jadi paidaidaonmu lombu manang birubiru ni hahaanggim laho lilu sian punguanna, laos dipadao ho matam sian i, ingkon toguonmu do i mulak tu donganmu.\n22:2 Tung sura pe ndang solhot donganmu tu ho, manang na so tinandam ibana, ingkon pamasuhonmu do i tu bagasan bara ni pinahanmu, asa di lambungmu do i paima usouso donganmu disi, dung i ingkon pasuangonmu tu ibana.\n22:3 Suang songon i do bahenonmu nang taringot tu halodena, laos songon i bahenonmu taringot tu ulosna, laos songon i bahenonmu nang taringot tu saluhut ugasan na mago, na mago sian donganmu, manang aha pe na jumpang ho, ndang tarbahen ho padaoonmu matam sian i.\n22:4 Ndang jadi paidaidaonmu halode ni donganmu manang lombuna martinggangan di tongan dalan, laos padaoonmu matam sian i, ingkon paheheonmu do i rap dohot ibana.\n22:5 Ndang jadi marpangkean baoa ia parompuan, jala ndang jadi marpangkean parompuan ia baoa; ai manang ise na mangulahon sisongon i, hagigian ni Jahowa Debatam do i.\n22:6 Tung sura talpe jumpang ho sada asar ni pidong di tongan dalan manang di atas hau dia manang manangkas di tano, maranak poso manang marisi pira, laos inana i mamodomhon anakna manang pirana, ndang jadi buatonmu inana rap dohot angka anakna.\n22:7 Ingkon paluaonmu do inana, jadi do buatonmu anggo angka anakna, asa marhasonangan ho jala leleng mangolu.\n22:8 Molo pajongjong bagas na imbaru ho, ingkon bahenonmu do handanghandang humaliang tarup ni bagasmu, asa unang ampehononmu utang mudar tu jabum, tung sura madabu halak sian i.\n22:9 Ndang jadi mardua ragam boni saburhononmu tu porlak anggurmu, asa unang mago parbue ni boni na sinaburhonmi rap dohot parbue ni porlak anggur hian.\n22:10 Ndang jadi bahenon marsaauga maninggala lombu dohot halode.\n22:11 Ndang jadi pangkeonmu ulos na mardua mansam bonangna, sian imput ni birubiru rap dohot hori.\n22:12 Ingkon bahenonmu di ho angka rambu tu na opat suhi ni sampesampem, na pinangkem manghungkupi dagingmu.\n22:13 Tung sura mambuat boru sada baoa, pola sanga sampur nasida, hape magigi ibana muse di nasida.\n22:14 Dung i dipatubutubu gasana jala diparoaroa baritana tu halak, ninna do: Nunga nian hubuat parompuan on bahen jolmangku, hape dung hutopot nasida, gabe ndang jumpang ahu di nasida tanda ni habajuonna.\n22:15 Jadi ingkon boanon ni ama dohot ina ni boruboru i ma boruna, rap dohot tanda ni habajuonna tu adopan ni sintua ni huta i tu partungkoan.\n22:16 Dung i dohonon ni ama ni boruboru i ma tu angka sintua i: Nunga hupamuli nian borungkon tu baoa on bahen jolmana, gabe magigi ibana disi.\n22:17 Jala ida ma, lam dipatubutubu ibana gasana, ninna do: Ndang jumpang ahu di borumon tanda ni habajuonna; hape dison do tanda ni habajuon ni borungkon! Dung i ingkon pahembangonnasida ma ulosna borngin di adopan ni angka sintua ni huta i.\n22:18 Dung i ingkon buaton ni angka sintua ni huta i ma baoa i, laos pungkulonnasida ma ibana.\n22:19 Jala dandoonna ma ibana saratus rupia, lehononnasida ma i tu ama ni boruboru i, ala diparoaroa tu halak goar ni sada boruboru namarbaju di Israel, jala ingkon hot do nasida jolmana, na so tupa bolongkononna nasida saleleng mangolu ibana.\n22:20 Alai tung sura sintong hatana i, ndang jumpang tutu tanda ni habajuonna di parompuan i.\n22:21 Ingkon toguon do parompuan i tu balian pintu ni jabu ni amana, jala dangguran ni halak donganna sahuta do nasida dohot batu, asa mate, ala naung mangulahon haurahon nasida di Israel, tung marmainan nasida di bagasan jabu ni amana; asa tung siap bahenonmu hajahaton sian tongatongami.\n22:22 Tung sura tardapot sada baoa maruhum na jat tu sada parompuan naung marharajaan, ingkon rap mate do nasida bunuon, nang baoa nang parompuan donganna maruhum na jati; asa tung siap bahenonmu hajahaton sian tongatonga ni Israel.\n22:23 Tung sura adong sada boruboru namarbaju, naung oroan ni sada baoa, hape pajumpang nasida dohot sada baoa na asing di huta i, laos maruhum na jat nasida.\n22:24 Ingkon duansa nasida toguon tu balian bahal ni huta i, jala dangguran nasida dohot batu, asa mate; boruboru i ala so mangangguhi nasida atik pe di bagasan huta; baoa i ala ginogoanna jolma ni donganna; asa tung siap bahenonmu hajahaton sian tongatongamu.\n22:25 Alai tung sura pajumpang di ladang baoa i dohot boruboru naung oroan i, laos digogoi nasida maruhum na jat, holan sasada baoa na maruhum na jati marutang hosa.\n22:26 Alai ndang jadi hahuaonmu anggo boruboru i, ala soada diulahon boruboru i dosa tu hamatean; ai songon sada halak na hehe mangalo donganna, laos diputus hosana, suman tusi do hata on.\n22:27 Ai di ladang do nasida jumpangsa, mangangguhi pe boruboru naung oroan i, hape ndang adong nanggo sahalak na tarbahen mangurupi nasida.\n22:28 Tung sura pajumpang sada baoa dohot sada boruboru namarbaju na so oroan dope, laos ditangkup nasida jala digogoi nasida maruhum na jat didapot halak.\n22:29 Ingkon lehonon ni baoa na maruhum na jat dohot parompuan i limapulu rupia tu ama ni boruboru i, ingkon laos buatonna nasida bahen jolmana, ala naung ginogoanna i nasida, na so tupa bolongkononna nasida saleleng mangolu ibana.


Psalmen 17 | Alkitab TOBA\n← Psalmen 18\nPsalmen 16 →\nAugust 18, 2008 · 17:19\n17:1 Sai tangi ma hasintongan, ale Jahowa, tangihon ma alualungkon! Sai tarehon ma pinggolmu tu tangiangkon sian bibir na so marpangansi!\n17:2 Sai dapotan uhum ma ahu sian bohim, sai ditatap matam ma hasintongan.\n17:3 Nunga didodo Ho rohangki, ditingkir Ho bornginna i, dilala Ho do ahu, hape ndang adong jumpang Ho, hupompangi do angka pingkiranku, asa unang mangalaosi pamanganku.\n17:4 Sai marjaga do ahu di langkalangka ni jolma sipangarupa, di angka pambahenan ni jolma dompak hata ni pamanganmu.\n17:5 Sai diihutihut langkalangkangku do angka bogasmu, ndang maoraor pangalangkangku.\n17:6 Sai Ho do hupajoujou, ai dialusi Ho do ahu, ale Debata! Sai tarehon ma pinggolmu tu ahu, tangihon ma hatangkon!\n17:7 Sai marhasurungan ma bahen angka asi ni roham, Ho ale Sipartumpak, tu angka na marhaporusan tu Ho maradophon angka na mangalo tanganmu siamun i.\n17:8 Sai ramoti ma ahu, songon anak ni mata, sai ondingi ma ahu di linggoman ni angka habongmi.\n17:9 Moradophon parjahat, angka na naeng mangago ahu, maradophon musungku, angka na monsong mangarohai ahu.\n17:10 Sai di hunsi nasida do tabotabona, sai hajungkaton do dihatahatahon pamanganna.\n17:11 Sai diiraniran nasida do nuaeng langkanami, sai dimatamatahon do mangompashon hami tu tano.\n17:12 Tudoshon babiat, na naeng manoro do ibana, jala sobokkon anak ni babiat na mangonggop di aropan.\n17:13 Hehe ma Ho, ale Jahowa, joloani ma, ompashon ibana! Sai palua ma hosangku sian parjahat i hinorhon ni podangmu.\n17:14 Palua ahu, ale Jahowa, marhitehite tanganmu sian angka jolma parroha portibi on, angka na manjalo jambarna di hangoluan on, gok butuhanasida dibahen Ho dohot artam, gabean do nasida di anak, jala tading di pinomparnasida do lobilobinasida i.\n17:15 Alai anggo ahu sai idaonku do sogot bohim, marhitehite hatigoran, pamahaponku ma rohangku marnida rupam, ia dung tarsunggul ahu muse.


ROM 15 - BIBLE & BUKU ENDE ONLINE\n15:1 Alai patut do hita na margogo i manganju hagaleon ni angka na hurang gogo, jala unang ma tahasiani dirinta.\n15:2 Ganup ma hita mambahen halomoan ni roha ni dongan, laho padengganhon jala pauliulihon.\n15:3 Ai nang Kristus pe, ndang dihasiani dirina; songon na nidok ni Surat i tahe: “Toho do tu ahu reherehe ni angka na mangarehei Ho!”\n15:4 Ai nasa na tarsurat hian, bahen poda di hita do, umbahen na tarsurat; asa marpangkirimon hita binahen ni habengeton dohot pangapulon na di bagasan Surat i.\n15:5 Alai dilehon Debata, nampuna habengeton dohot pangapulon i, ma tu hamu hasadaon ni roha sama hamu mangihuthon Kristus Jesus,\n15:6 asa sahata sasoara hamu mamuji Debata jala Ama ni Tuhanta Jesus Kristus!\n15:7 Dibahen i masijangkonan ma hamu, songon panjangkon ni Kristus di hita, bahen hasangapon ni Debata.\n15:8 Ai on do hudok: Naung gabe pangoloi di angka na tarsunat do Kristus ala ni hasintongan ni Debata, laho pahothon bagabaga na tu angka ompu najolo.\n15:9 Alai dipasangap angka sipelebegu i do Debata ala ni asi ni rohana, songon naung tarsurat: “Ala ni i do pujionku Ho di tongatonga ni angka sipelebegu jala endehononku ma Goarmu!”\n15:10 Jala didok di na asing muse: “Marolopolop ma hamu angka sipelebegu rap dohot bangsona!”\n15:11 Jala di na asing muse: “Puji hamu ma Tuhan i, sude hamu angka sipelebegu, jala pujion ni saluhut angka bangso ma Ibana!”\n15:12 Jala didok si Jesaya do muse: “Adong ma sogot urat ni si Isai, jala hehe ma na manggomgomi angka parbegu; tu Ibana ma mangkirim angka bangso!”\n15:13 Alai gok ma dibasabasahon Debata, nampuna pangkirimon i, tu hamu ragam ni halalas ni roha dohot dame di bagasan haporseaon, asa lam sumurung hamu marpangkirimon, pinargogoan ni Tondi Parbadia!\n15:14 Ahu pe tangkas do huboto, naung gok habasaron jala saluhut hapistaran hamu, angka dongan; na tarbahen hamu do masipasingotan.\n15:15 Alai barani do ahu mambahen saotik surat tu hamu, songon na pasingothon hamu ala ni asi ni roha na binasabasahon ni Debata tu ahu.\n15:16 Ai naung gabe parhalado ni Kristus Jesus do ahu tu halak sipelebegu, asa huulahon barita na uli ni Debata, anggiat angka sipelebegu i gabe pelean na tau jaloon, na pinarbadiaan di bagasan Tondi Parbadia.\n15:17 Asa na tarpuji ahu do diringku di bagasan Kristus Jesus, marningot ulaon na hujalo sian Debata.\n15:18 Ai ndang hum rohangku mangkatahon na so dihorhon Kristus di bagasan ahu, manogunogu angka sipelebegu tu pangoloion, di hata dohot di ulaon,\n15:19 mardongan hagogoon ni tanda dohot halongongan, di bagasan hagogoon ni Tondi Parbadia. Songon i do sahat hupatubegehon barita na uli na sian Kristus, mamungka sian Jerusalem dohot luat na humaliang sahat ro di Ilirikum.\n15:20 Alai hasurunganku do huetong: Mamaritahon barita na uli i sandok di na so tarbarita dope Goar ni Kristus, asa unang ahu songon na pauli jabu diatas ojahan ni na leban.\n15:21 Alai mangihuthon hata ni Surat i: “Marnida ma angka na so dapotan barita i, jala mangantusi ma angka na so dung umbegesa.”\n15:22 Laos i do mangambat ahu gumodang, umbahen na so ro ahu, manopot hamu.\n15:23 Alai anggo nuaeng: Ndang adong be siulaonku di angka luat i; jala nunga manang piga taon hian dihasiholi rohangku manopot hamu, laho borhat tu Hispania.\n15:24 Ai hirim do rohangku, idaonku hamu di na mamolus ahu, jala pataruonmuna ahu tusi, dung jolo sombu rohangku otik marnida hamu.\n15:25 Alai tu Jerusalem dope langkangku anggo saonari, sumarihon angka na badia i.\n15:26 Ai dipaputus huria Makedonia dohot Akaya do, mambahen pangurupion tu angka dongan na hurangan di Jerusalem.\n15:27 I ma tahinasida; ai tutu utangnasida do i: Ai molo angka sipelebegu gabe partohap di arta partondion na di nasida, tama do antong ditolongi angka sipelebegu nasida taringot tu angka na ringkot di daging.\n15:28 Ia dung hupaujung i jala tangkas hupatolhas parsaulian on, borhat ma ahu sian hamu tu Hispania.\n15:29 Alai huboto do, molo ro ahu tu hamu, mantat hagogok ni pasupasu ni Kristus do ahu ro.\n15:30 Alai huapoi ma hamu ale angka dongan, marhitehite Tuhanta Jesus Kristus dohot marhitehite holong ni roha ni Tondi i: Dongani hamu ma ahu marungkil marhite sian na tumangiangkon ahu tu Debata,\n15:31 anggiat dipalua ahu sian angka na tois na di Judea jala anggiat dihalomohon angka na badia i ulaonki na tu Jerusalem,\n15:32 anggiat marlas ni roha ahu sahat tu hamu hombar tu roha ni Debata, gabe rap tarapul rohanta.\n15:33 Didongani Debata Pardame i ma hamu saluhutna! Amen.


Markus 1 | Bibel online |Terjemahan Dunia Baru\nSi Johannes Pandidi marbarita (1-8)\nJesus dididi (9-11)\nJesus diela-ela Sibolis (12, 13)\nDipillit ma angka sisean na parjolo (16-20)\nDipalao ma suru-suruan na jahat (21-28)\nGodang na dipamalum Jesus di Kapernaum (29-34)\nMartangiang di inganan na lungun (35-39)\nSahalak na marsahit kusta dipamalum (40-45)\n1 On ma mula ni barita na uli taringot tu Jesus Kristus, Anak ni Debata. 2 Songon na sinurat ni panurirang Jesaya, “(Suruonku ma manjoloani ho suruanku, na laho paradehon dalan di jolom.) 3 Adong ma soara na jou-jou di padang pasir,* ‘Parade hamu ma dalan ni Jahowa! Patigor hamu ma angka dalan sidalananna.’” 4 Di padang pasir* do si Johannes Pandidi. Dibaritahon ibana ma, pandidion i do na patuduhon hamubaon asa disesa dosa ni nasida. 5 Alani i, ro ma sude halak sian luat Judea dohot sian Jerusalem mandapothon ibana. Dung i, dididihon* si Johannes ma nasida di Sunge Jordan jala diakkui nasida ma sude dosa ni nasida. 6 Sian imbulu ni unta do pangkean ni si Johannes jala sian kulit ni binatang do hohosna. Sihapor dohot situak ni loba* na sian tombak do sipanganonna. 7 Dibaritahon ibana do, “Na ro ma sahalak di pudingku na umbalga huasona sian ahu. Haru unduk laho mambungka tali ni sipatuna pe ndang tama ahu. 8 Aek do na hudidihon tu hamu, alai didihononna do tu hamu tondi parbadia.” 9 Tingki i, ro ma Jesus sian Nasaret na di luat Galilea jala dididihon si Johannes ma ibana di Sunge Jordan. 10 Dung kaluar sian aek, diida ibana ma bungka langit jala turun ma tu atasna tondi parbadia songon darapati. 11 Tarbege ma soara sian langit na mandok, “Ho do Anakku, haholonganki. Halomoan ni rohangku do ho.” 12 Ditogihon tondi parbadia ma Jesus tu padang pasir.* 13 Saleleng 40 ari ma ibana disi rap dohot angka binatang liar. Dung i, diela-ela Sibolis* ma ibana, alai ro do angka suru-suruan patoguhon ibana. 14 Dung ditangkup si Johannes, laho ma Jesus tu Galilea mamaritahon barita na uli taringot tu Debata. 15 Ninna ma, “Nunga jumpang tingki naung ditontuhon i, nunga jonok Harajaon ni Debata. Pauba hamu ma rohamuna jala haporseai ma barita na uli i.” 16 Tingki mardalan Jesus di topi ni Laut Galilea, diida ibana ma si Simon dohot si Andreas na marhaha maranggi. Pas manampakhon jala do nasida tingki i tu laut, ai sijala dengke do nasida. 17 Ninna Jesus ma tu nasida, “Ihuthon hamu ma ahu, asa hubahen hamu gabe sijala jolma.” 18 Dung i, pintor ditadingkon nasida ma jala ni nasida i, laos diihuthon ma Jesus. 19 Ndang dao sian i, tingki mardalan Jesus, diida ma si Jakobus dohot si Johannes anak ni si Sebedeus di bagasan parau padengganhon jala ni nasida. 20 Dijou Jesus ma nasida, dung i ditadingkon nasida ma ama ni nasida si Sebedeus di parau i rap dohot angka parkarejona jala diihuthon ma Jesus. 21 Dung i, laho ma nasida tu Kapernaum. Dung dapot ari Sabbat, masuk ma Jesus tu sinagoga* jala mangajari disi. 22 Longang do nasida mambege ibana mangajari, ai sian Debata* do na niajarhonna i, ndang songon angka siboto surat. 23 Adong ma disi sahalak baoa na sinonggopan ni suru-suruan na jahat, jou-jou ma ibana mandok, 24 “Marhua ho ro tuson, ale Jesus halak Nasaret? Na laho ripashononmu do hami? Huboto do manang ise ho, na Badia ni Debata do ho!” 25 Alai disonggak Jesus ma suru-suruan na jahat i, “Sip ho, kaluar ma sian ibana!” 26 Mangkutur ma baoa i dibahen suru-suruan na jahat i, gogo ma ibana marsurak, dung i kaluar ma i sian ibana. 27 Gabe longang ma sude halak na disi jala mangkatai ma nasida sama nasida, ninna ma, “Aha do on? Ajaran na imbaru do on. Marhuaso do ibana palaohon angka suru-suruan na jahat jala dioloi do ibana.” 28 Alani i, tarsar ma barita taringot tu ibana di sude luat Galilea. 29 Kaluar ma nasida sian sinagoga jala laho ma ibana raphon si Jakobus dohot si Johannes tu jabu ni si Simon dohot si Andreas. 30 Di tingki i, peak do di jabu i simatua boru ni si Simon ala marsahit mohop. Dipaboa nasida ma tu Jesus taringot i. 31 Didapothon Jesus ma na marsahit i, ditiop ma tanganna laho manogu ibana asa hehe. Pintor malum ma ibana jala diparade ibana ma sipanganon tu nasida. 32 Dung borngin, dung bonom mata ni ari, dipamboan ma tu Jesus sude angka na marsahit dohot na sinonggopan ni suru-suruan na jahat. 33 Jala marpungu ma sude halak na di kota i di jolo ni pintu. 34 Dung i, dipamalum Jesus ma marragam sahit ni godang halak jala torop do suru-suruan na jahat dipalao ibana. Alai, ndang diloas Jesus angka suru-suruan na jahat i paboahon taringot tu ibana, ai diboto nasida do ibana Kristus. 35 Sogot manogotna i, tingki holom dope, hehe ma ibana laho tu inganan na lungun, disi ma ibana martangiang. 36 Alai, dilului si Simon dohot angka donganna ma ibana. 37 Dung jumpang nasida ibana, ninna ma, “Sude do halak mangalului ho.” 38 Alai didok Jesus ma tu nasida, “Laho ma hita tu inganan na asing, tu angka kota na jonok tuson, asa marbarita ahu disi, ai alani i do umbahen na ro ahu.” 39 Dung i, laho ma ibana marbarita tu angka sinagoga di sude luat Galilea jala dipalao ibana ma angka suru-suruan na jahat. 40 Ro ma sahalak na hona kusta* mandapothon Jesus, marsinggang ma ibana huhut mangelek-elek, ninna ma, “Molo na olo ho, boi do ahu malum* bahenonmu.” 41 Asi ma roha ni Jesus, disurdukkon ma tanganna laos dijama ma ibana jala ninna ma, “Na olo do ahu! Malum ma ho.” 42 Satongkin i, mago ma kustana i, gabe ias ma ibana. 43 Dung i, disuru Jesus ma ibana laho jala tangkas ma didok, 44 “Unang paboa manang tu ise pe. Alai patuduhon ma dirim tu malim, jala pasahat ma silehon-lehon songon naung diparentahon si Musa patuduhon naung malum ho.” 45 Alai dung laho baoa i, dipaboa do na masa i jala rarat ma barita i. Gabe so boi be Jesus masuk tu kota i diida natorop. Tongtong ma ibana disi, di inganan na lungun, alai sai marroan do halak tu ibana sian sude inganan.\n^ Manang “dibonomhon”.\n^ Manang “madu”.\n^ As. “sian na marhuaso”.\n^ Manang “huliton”.\n^ Manang “ias”.